
ΤΕΥΧΟΣ ΠΡΩΤΟ Αρ. Φύλλου 173 

8 Αυγούστου 2013 


ΝΟΜΟΣ ΥΠ’ ΑΡΙΘ. 4177 

Κανόνες ρύθμισης της αγοράς προϊόντων και της 
παροχής υπηρεσιών και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΡΥΘΜΙΣΕΙΣ ΓΙΑ ΤΗΝ ΑΓΟΡΑ ΠΡΟΪΟΝΤΩΝ 
ΚΑΙ ΤΗΝ ΠΑΡΟΧΗ ΥΠΗΡΕΣΙΩΝ 

Αρθρο 1 

Πεδίο εφαρμογής 

Με τον παρόντα νόμο ορίζονται κανόνες για τα προ¬ 
ϊόντα και τις υπηρεσίες που διακινούνται, διατίθενται 
και παρέχονται στην ελληνική αγορά, από οικονομικούς 
φορείς που δραστηριοποιούνται στο στεγασμένο, υπαί¬ 
θριο (πλανόδιο και στάσιμο) και από απόσταση εμπόριο. 

Για συναλλαγές που αφορούν σε προϊόντα και υπη¬ 
ρεσίες από απόσταση, όπως το ηλεκτρονικό εμπόριο 
και άλλες μορφές, εφαρμόζονται επιπλέον οι διατάξεις 
του άρθρου 4 του ν. 2251/1994 (ΑΊ91). 

Τα οριζόμενα ισχύουν με την επιφύλαξη ειδικότερων 
ρυθμίσεων που απορρέουν από την εθνική ή ενωσιακή 
νομοθεσία. 

Από το πεδίο εφαρμογής του παρόντος νόμου εξαι¬ 
ρούνται οι επιστημονικές υπηρεσίες που παρέχονται 
από τους ελεύθερους επαγγελματίες που προβλέπονται 
στο άρθρο 48 παρ. 1 του ν. 2238/1994 (Α' 151), καθώς και 
κάθε υπηρεσία τραπεζικής, πιστωτικής, ασφαλιστικής ή 
επενδυτικής φύσεως ή σχετική με ατομικές συντάξεις 
ή με πληρωμές. 

Αρθρο 2 

Ορισμοί 

Για την εφαρμογή του παρόντος νόμου ισχύουν οι 
ακόλουθοι ορισμοί: 

α) «Προϊόν»: κάθε προϊόν βιομηχανικής κατασκευής, 
κάθε χημικό προϊόν και κάθε προϊόν που συνιστά τρό¬ 
φιμο. 

β) «Προσυσκευασμένο προϊόν»: κάθε προϊόν που έχει 
τοποθετηθεί σε συσκευασία οποιοσδήποτε φύσεως, 
χωρίς την παρουσία του αγοραστή και με τρόπο που 


το περιεχόμενο της συσκευασίας δεν μπορεί να μετα¬ 
βληθεί χωρίς φανερό άνοιγμα ή αλλοίωσή της. 

γ) «Προϊόν εναρμονισμένου τομέα»: κάθε μη εδώδιμο 
βιομηχανικό προϊόν, του οποίου οι προδιαγραφές και οι 
όροι εμπορίας καθορίζονται από κοινοτική νομοθεσία 
εναρμόνισης. 

δ) «Ανακαινισμένα ή μεταχειρισμένα ή μετασκευα¬ 
σμένα προϊόντα»: τα προϊόντα που μετά την αρχική 
τους πώληση έχουν υποστεί ανακαίνιση ή μετασκευή 
και πωλούνται εκ νέου. 

ε) «Χημικά προϊόντα»: 

αα) Ουσία: ένα χημικό στοιχείο και οι ενώσεις του σε 
φυσική κατάσταση, όπως λαμβάνονται από οποιαδήπο¬ 
τε διεργασία παρασκευής, συμπεριλαμβανομένου κάθε 
πρόσθετου που είναι απαραίτητο για τη διατήρηση της 
σταθερότητάς της και κάθε πρόσμειξης που προέρχεται 
από τη χρησιμοποιούμενη διεργασία, αποκλεισμένου 
κάθε διαλύτη που μπορεί να διαχωρισθεί, χωρίς να επη¬ 
ρεάσει τη σταθερότητα της ουσίας ή να μεταβάλει τη 
σύνθεσή της. 

ββ) Μείγμα: ένα μείγμα ή διάλυμα που αποτελείται 
από δύο ή περισσότερες ουσίες. 

γγ) Αντικείμενο: αντικείμενο, το οποίο κατά τη δια¬ 
δικασία παραγωγής αποκτά ειδικό σχήμα, επιφάνεια ή 
σχεδίασμά που καθορίζει τη χρηστική λειτουργία του 
σε μεγαλύτερο βαθμό από ότι η χημική του σύνθεση. 

στ) «Τρόφιμα» (ή «είδη διατροφής»): ουσίες ή προϊόντα, 
είτε αυτά έχουν υποστεί πλήρη ή μερική επεξεργασία 
είτε όχι, τα οποία προορίζονται για βρώση από τον 
άνθρωπο ή αναμένεται ευλόγως ότι θα χρησιμεύσουν 
για το σκοπό αυτόν. 

ζ) «Επισήμανση τροφίμων»: οι μνείες, ενδείξεις, εμπορι¬ 
κά ή βιομηχανικά σήματα, εμπορικές ονομασίες, εικόνες 
ή σύμβολα που αναφέρονται σε ένα τρόφιμο και φέρο¬ 
νται σε κάθε συσκευασία, έγγραφο, πινακίδα, ετικέτα, 
δακτύλιο ή περιλαίμιο που συνοδεύουν ή αναφέρονται 
στο τρόφιμο αυτό. 

η) «Προσυσκευασμένο τρόφιμο»: η μονάδα πωλήσεως 
που προορίζεται να παρουσιασθεί ως έχει στον τελικό 
καταναλωτή και στις μονάδες ομαδικής εστίασης και 
που αποτελείται από ένα τρόφιμο και τη συσκευασία, 
μέσα στην οποία έχει τοποθετηθεί πριν από την προ¬ 
σφορά του προς πώληση, εφόσον η συσκευασία αυτή το 
καλύπτει ολικά ή μερικά, αλλά κατά τρόπο που να μην 

είναι δυνατόν να τροποποιηθεί το περιεχόμενο, χωρίς 
να ανοιχτεί ή να τροποποιηθεί η συσκευασία. 

θ) «Υπηρεσία»: κάθε μη μισθωτή οικονομική δραστηρι¬ 
ότητα που παρέχεται κατά κανόνα έναντι αμοιβής από 
επιχείρηση ή φυσικό πρόσωπο, με την εξαίρεση των 
επιστημονικών υπηρεσιών του εδαφίου δ' του άρθρου 
1 του παρόντος. 

ι) «Ηλεκτρονική υπηρεσία»: οποιαδήποτε υπηρεσία 
της κοινωνίας των πληροφοριών, ήτοι κάθε υπηρεσία 
που συνήθως παρέχεται έναντι αμοιβής, με ηλεκτρονικά 
μέσα εξ αποστάσεως και κατόπιν προσωπικής επιλογής 
ενός αποδέκτη υπηρεσιών. 

Για τους σκοπούς του παρόντος ορισμού, νοείται με 
τον όρο: 

αα) Εξ αποστάσεως: υπηρεσία που παρέχεται χωρίς 
τα συμβαλλόμενα μέρη να είναι ταυτόχρονα παρόντα. 

ββ) Με ηλεκτρονικά μέσα: υπηρεσία που παρέχεται 
στην αφετηρία της και γίνεται αποδεκτή στον προορι¬ 
σμό της μέσω εξοπλισμών ηλεκτρονικής επεξεργασίας, 
συμπεριλαμβανομένης της ψηφιακής συμπίεσης ή απο¬ 
θήκευσης δεδομένων και η οποία παρέχεται, διαβιβά¬ 
ζεται και λαμβάνεται εξ ολοκλήρου μέσω τηλεφωνικής 
γραμμής, ραδιοφωνικής μετάδοσης, οπτικής ίνας ή με 
άλλα ηλεκτρομαγνητικά μέσα. 

γγ) Κατόπιν συγκεκριμένης παραγγελίας ενός αποδέ¬ 
κτη υπηρεσιών: υπηρεσία που παρέχεται με μετάδοση 
δεδομένων κατόπιν συγκεκριμένης παραγγελίας. 

ια) «Εμπορικά έγγραφα»: έγγραφα με συγκεκριμένα 
στοιχεία μιας εμπορικής συναλλαγής, όπως εντολή ή 
παραγγελία, τιμολόγιο πώλησης ή απόδειξη παροχής 
υπηρεσιών, δελτίο αποστολής, πιστοποιητικό προέλευ¬ 
σης. 

ιβ) «Κατασκευαστής, παραγωγός, παρασκευαστής»: 
κάθε φυσικό ή νομικό πρόσωπο που κατασκευάζει ή 
παράγει ή παρασκευάζει προϊόν ή που αναθέτει σε άλ¬ 
λους το σχεδίασμά ή την κατασκευή ή την παραγωγή 
ή την παρασκευή προϊόντος και διοχετεύει στην αγορά 
το προϊόν αυτό υπό την επωνυμία του ή το εμπορικό 
του σήμα. 

ιγ) «Παρασκευαστής τροφίμων»: κάθε φυσικό ή νομικό 
πρόσωπο, που παρασκευάζει, επεξεργάζεται, συσκευ¬ 
άζει, εισάγει από το εξωτερικό, συντηρεί, διατηρεί ή 
διαθέτει στην κατανάλωση τρόφιμα. 

ιδ) «Εισαγωγέας»: κάθε φυσικό ή νομικό πρόσωπο 
εγκατεστημένο στην Ε.Ε. που διαθέτει προϊόν τρίτης 
χώρας στην κοινοτική αγορά. 

ιε) «Διανομέας»: κάθε φυσικό ή νομικό πρόσωπο στην 
αλυσίδα εφοδιασμού, άλλο από τον κατασκευαστή ή 
τον εισαγωγέα, το οποίο καθιστά διαθέσιμο προϊόν 
στην αγορά. 

ιστ) «Διάθεση»: η θέση για πρώτη φορά σε κυκλοφορία 
προϊόντος ή υπηρεσίας. 

ιζ) «Υπεύθυνος διάθεσης»: κάθε φυσικό ή νομικό πρό¬ 
σωπο εγκατεστημένο στην Ελλάδα, το οποίο υπό την 
ιδιότητα του κατασκευαστή ή του εισαγωγέα ή του 
διανομέα διαθέτει προϊόν στην ελληνική αγορά. 

ιθ) «Λιανεμπορική επιχείρηση» ή «Λιανοπωλητής»: η 
επιχείρηση ή το πρόσωπο που καθιστά διαθέσιμο προ¬ 
ϊόν στον τελικό καταναλωτή. 

κ) «Χονδρεμπορική επιχείρηση»: η επιχείρηση που προ¬ 
μηθεύεται προϊόντα από παραγωγούς ή παρασκευαστές 
και τα μεταπωλεί σε επιχειρήσεις λιανικού εμπορίου, 
κα) «Ποιότητα»: το σύνολο των στοιχείων και χαρα¬ 


κτηριστικών ενός προϊόντος ή μιας υπηρεσίας, που προ¬ 
διαγράφουν την ικανότητά του ή την ικανότητά της να 
ικανοποιήσει προδιαγεγραμμένες ανάγκες. 

Άρθρο 3 

Γενικές αρχές που διέπουν 

τη διακίνηση και εμπορία προϊόντων και υπηρεσιών 

Όποιος διακινεί προϊόντα ή παρέχει υπηρεσίες υπο- 
χρεούται να εξασφαλίζει την ορθή, έγκυρη και έγκαιρη 
ενημέρωση του καταναλωτή, η οποία μπορεί να επηρε¬ 
άσει την αγοραστική του απόφαση, την ορθότητα της 
συναλλαγής, καθώς και όλους τους κανόνες υγιεινής και 
ασφάλειας. Με τις προβλεπόμενες στο άρθρο 4 αποφά¬ 
σεις του Υπουργού Ανάπτυξης και Ανταγωνιστικότητας 
εξειδικεύονται οι παραπάνω υποχρεώσεις, καθώς και οι 
επιβαλλόμενες κυρώσεις. 

Άρθρο 4 

Ρυθμίσεις για τη διακίνηση και εμπορία προϊόντων 
και την παροχή υπηρεσιών 

1. Με αποφάσεις του Υπουργού Ανάπτυξης και Αντα¬ 
γωνιστικότητας ρυθμίζονται τα επί μέρους ζητήματα για 
την εφαρμογή του παρόντος νόμου και ειδικότερα το 
είδος και το περιεχόμενο του προστατευτέου αγαθού, 
η παραβατική συμπεριφορά, η πράξη ή η παράλειψη που 
βλάπτει τον καταναλωτή, ο τρόπος προστασίας της 
αγοράς, οι κανόνες λειτουργίας της αγοράς, τα χαρα¬ 
κτηριστικά των προϊόντων, οι προϋποθέσεις λειτουρ¬ 
γίας των διαφόρων καταστημάτων και επιχειρήσεων, 
οι κυρώσεις σε περίπτωση παράβασης και κάθε άλλο 
θέμα που θα ανακύψει και σχετίζεται με την τήρηση 
των διατάξεων του παρόντος. 

2. Οι αποφάσεις της παραγράφου 1 αποτελούν ενιαίο 
σύνολο με τον τίτλο: «Κανόνες Διακίνησης και Εμπορίας 
Προϊόντων και Παροχής Υπηρεσιών (Κανόνες ΔΙ.Ε.Π.Π.Υ.)» 
και κωδικοποιούνται ανά πενταετία. 

3. Με απόφαση του Υπουργού Ανάπτυξης και Αντα¬ 
γωνιστικότητας, κατόπιν γνώμης της Επιτροπής Αντα¬ 
γωνισμού και εφόσον αυτό επιβάλλεται από λόγους 
δημοσίου συμφέροντος, μπορεί να καθορίζονται για 
συγκεκριμένες περιπτώσεις ανώτατες τιμές πώλησης 
προϊόντων σε επίπεδο χονδρικής ή λιανικής και παροχής 
υπηρεσιών, όταν εξ αντικειμένου δεν είναι εφικτό να 
λειτουργήσει ο ανταγωνισμός. 

Άρθρο 5 

Χορήγηση έντυπων οδηγιών 

Σε κάθε πώληση ο προμηθευτής οφείλει να παρέχει 
στον καταναλωτή γραπτώς στην ελληνική γλώσσα ή 
με σύμβολα διεθνώς καθιερωμένα σαφείς και πλήρεις 
οδηγίες για την ασφαλή χρήση, διατήρηση, συντήρηση 
και πλήρη αξιοποίηση του προϊόντος και ενημέρωση για 
τους κινδύνους κατά τη χρήση και διατήρησή του. Από 
την εφαρμογή του προηγούμενου εδαφίου εξαιρούνται 
τα προϊόντα που είναι απλά κατά την κατασκευή, τη 
χρήση και τη συντήρησή τους, εφόσον για τα προϊόντα 
αυτά δεν παρέχονται από τον κατασκευαστή οδηγίες 
σε οποιαδήποτε γλώσσα. 

Άρθρο 6 

Επισήμανση τροφίμων 

1. Τα προσυσκευασμένα τρόφιμα που διατίθενται ως 
έχουν στον τελικό καταναλωτή επισημαίνονται σύμ- 

φωνα με το άρθρο 11 του Κώδικα Τροφίμων και Ποτών, 
όπως ισχύει, με την επιφύλαξη των απαιτήσεων επισή¬ 
μανσης που προβλέπονται από ειδικές ενωσιακές ή εθνι¬ 
κές διατάξεις που ισχύουν για συγκεκριμένα τρόφιμα, 
όπως επίσης και τις γεωγραφικές ενδείξεις Προϊόντα 
Προστατευόμενης Ονομασίας Προέλευσης (ΠΟΠ) και 
Προϊόντα ΓεωγραφικήςΈνδειξης (ΠΓΕ). Για τη διασφάλι¬ 
ση του περιεχομένου των προσυσκευασμένων τροφίμων 
από οποιαδήποτε παρέμβαση, οι συσκευασίες πρέπει 
να είναι ασφαλισμένες από τον παραγωγό-συσκευα- 
στή, έτσι ώστε οποιαδήποτε παρέμβαση στο περιεχό¬ 
μενο να καθίσταται φανερή από την καταστροφή του 
συστήματος ασφαλείας ή χαρακτηριστικών στοιχείων 
επισήμανσης του παραγωγού-συσκευαστή. 

2. Γ ια τρόφιμα που δεν είναι προσυσκευασμένα και 
προσφέρονται στον τόπο λιανικής πώλησης για άμε¬ 
ση πώληση στον καταναλωτή ή σε μονάδες ομαδικής 
εστίασης, ως ελάχιστες ενδείξεις επί της πινακίδας 
ορίζονται: 

α) Η ονομασία πώλησης ή το είδος του τροφίμου. 

β) Η ποιότητα και η ποικιλία του είδους αυτού, εφόσον 
προβλέπονται από άλλες διατάξεις. 

γ) Η χώρα καταγωγής ή ο τόπος προέλευσης του 
τροφίμου. 

δ) Η τιμή ανά μονάδα μέτρησης, όπως αυτή καθορί¬ 
ζεται με τις αποφάσεις του άρθρου 4. 

3. Τα λοιπά προϊόντα, πλην τροφίμων που διατίθενται 
για τελική κατανάλωση, πρέπει να φέρουν τις ενδείξεις 
του προϊόντος, κατασκευαστή ή παρασκευαστή ή πα¬ 
ραγωγού, εισαγωγέα, διανομέα, υπεύθυνου διάθεσης. 

Αρθρο 7 

Τήρηση πινακίδων 

1. Σε όλα τα προϊόντα που διατίθενται για κατανάλω¬ 
ση είτε εντός του καταστήματος είτε από υπαίθριους 
πωλητές τοποθετούνται πινακίδες λιανικής πώλησης με 
τις κάθε φορά απαιτούμενες ενδείξεις. 

2. Η πινακίδα με τις απαιτούμενες ενδείξεις τοποθε¬ 
τείται επί ή στο σημείο του πωλούμενου προϊόντος και 
πρέπει να είναι άμεσα αντιληπτή και απόλυτα εμφα¬ 
νής στον καταναλωτή/Ολες οι ενδείξεις αναγράφονται 
υποχρεωτικά στην ελληνική γλώσσα, με ευδιάκριτα και 
ευανάγνωστα στοιχεία και με τέτοιο τρόπο, ώστε να 
καθίστανται άμεσα ορατές και αντιληπτές από τον κα¬ 
ταναλωτή. Ειδικά η τελική τιμή πώλησης πρέπει να είναι 
με έντονη γραφή (όοΙά). 

3. Η πινακίδα που φέρει τις απαιτούμενες πληροφορί¬ 
ες δεν πρέπει να καταστρέφεται για οποιονδήποτε λόγο 
ούτε να παραποιούνται, αλλοιώνονται ή αφαιρούνται οι 
αναγραφόμενες σε αυτήν ενδείξεις. 

4. Τα διατιθέμενα προϊόντα, προσυσκευασμένα ή μη, 
πρέπει να εκτίθενται κατά τρόπο διακριτό, ώστε η δι¬ 
αφοροποίηση κάθε είδους να γίνεται άμεσα αντιληπτή 
από τον καταναλωτή, με βάση τις αναγραφόμενες εν¬ 
δείξεις στην αντίστοιχη πινακίδα. 

Άρθρο 8 

Κανόνες σχετικά με την ποσότητα προϊόντων 

1. Η αγοραπωλησία όλων των προσυσκευασμένων 
προϊόντων γίνεται με βάση την καθαρή ποσότητα περι¬ 
εχομένου. Στην καθαρή ποσότητα δεν συνυπολογίζονται 
τυχόν πρόσθετα μέσα συσκευασίας που περιέχονται 
στον κύριο περιέκτη. 


2. Τα προϊόντα χύδην επιτρέπεται να πωλούνται σε 
μικτό βάρος υπό τις προϋποθέσεις που ορίζονται από 
τις αποφάσεις του άρθρου 4. 

Αρθρο 9 

Τήρηση τιμοκαταλόγου επιχειρήσεων 
παροχής υπηρεσιών 

1. Επιχειρήσεις που παρέχουν κάθε μορφής υπηρεσίες 
προς τους πελάτες τους υποχρεούνται να αναρτούν 
σταθερά τιμοκατάλογο σε ορατό από τον πελάτη ση¬ 
μείο του καταστήματος ή γραφείου τους, στον οποίο 
αναγράφονται οι τιμές των υπηρεσιών που παρέχουν. 

2. Οι ανωτέρω επιχειρήσεις υποχρεούνται να ανα¬ 
γράφουν στα τιμολόγια ή στις αποδείξεις (εκτός των 
αποδείξεων ταμειακών μηχανών) που εκδίδουν, ξεχωρι¬ 
στά για καθεμία παρεχόμενη υπηρεσία την αντίστοιχη 
αμοιβή που εισπράττουν προ και μετά ΦΠΑ. 

Άρθρο 10 

Πρακτικές επικοινωνίας με τον καταναλωτή 

1. Πρακτικές επικοινωνίας με σκοπό την ενημέρωση 
του καταναλωτή ή την προώθηση προϊόντων και υπη¬ 
ρεσιών πρέπει να γίνονται με τρόπο τέτοιο, ώστε ο 
καταναλωτής να είναι σε θέση να αντιληφθεί όλες τις 
απαιτούμενες πληροφορίες πριν προβεί σε αγορά προ¬ 
ϊόντος ή υπηρεσίας. 

2. Κατά την πώληση προϊόντων και παροχή υπηρεσιών 
και υπό την επιφύλαξη των διατάξεων του Κώδικα Φορο¬ 
λογικής Απεικόνισης Συναλλαγών (ΚΦΑΣ), του Ποινικού 
Κώδικα και του ν. 2523/1997 (Α'179), ο καταναλωτής δεν 
υποχρεούται να καταβάλει το αντίτιμο, εάν δεν λάβει 
το νόμιμο παραστατικό στοιχείο, όπως αυτό ορίζεται 
στις οικείες διατάξεις. 

3. Στο πεδίο εφαρμογής του παρόντος νόμου υπά¬ 
γονται οι προωθητικές ενέργειες, οι εκπτώσεις και οι 
προσφορές και οι τιμοκατάλογοι παροχής υπηρεσιών. 

4. Νέο αγαθό ή υπηρεσία θεωρείται εκείνο που δια¬ 
φέρει ουσιωδώς από άλλο αγαθό ή υπηρεσία. Η διαφο¬ 
ρά από άλλα προϊόντα που διαθέτει ή υπηρεσίες που 
παρέχει η επιχείρηση μπορεί να αφορά αθροιστικά ή 
διαζευκτικά τα ακόλουθα στοιχεία: 

α) τη σύνθεση παραγωγής ή παροχής, 
β) το κόστος παραγωγής ή παροχής, 
γ) την ποιότητα, 
δ) τις ιδιότητες και 
ε) τη χρήση. 

Η αλλαγή της ονομασίας ή του κωδικού αριθμού πε¬ 
ριγραφής, καθώς επίσης και η αλλαγή συσκευασίας 
αγαθού δεν χαρακτηρίζει το είδος ως νέο. 

Άρθρο 11 

Μέσα αποθήκευσης - Ψυγεία 

Κάθε τρόπος αποθήκευσης τροφίμων, συμπεριλαμβα- 
νομένης και της ψύξης ή κατάψυξης, γίνεται με τρόπο 
που εξασφαλίζει τους κανόνες υγιεινής και την προστα¬ 
σία του καταναλωτικού κοινού. 

Άρθρο 12 

Διάθεση και διακίνηση προϊόντων προς τον έμπορο 

Ο κάθε είδους προμηθευτής έχει την υποχρέωση να 
γνωστοποιεί τις τιμές πώλησης των προϊόντων του στον 
εκάστοτε ενδιαφερόμενο αγοραστή, εφόσον ζητηθεί, με 
κάθε πρόσφορο έγγραφο μέσο. 

Άρθρο 13 

Παραστατικά εμπορίας και διακίνησης 

Κατά τη διακίνηση και εμπορία προϊόντων ή την 
αποτίμηση παρεχόμενης υπηρεσίας εκδίδονται όλα τα 
νόμιμα παραστατικά. Στα εκδιδόμενα τιμολόγια ανα¬ 
γράφονται με ευκρινή στοιχεία όσα προβλέπονται στις 
κείμενες διατάξεις. Επίσης, αναγράφονται η συνολική 
ποσότητα και αξία, η ποιότητα, όπου αυτό επιβάλλεται 
από τις κείμενες διατάξεις, η προέλευση και η επωνυμία 
του είδους, εφόσον υπάρχει. Η χώρα προέλευσης, αν 
δεν προβλέπεται από άλλες διατάξεις, απαιτείται μόνο 
για προϊόντα που προέρχονται από χώρες εκτός Ε.Ε.. 

Άρθρο 14 
Όργανα μέτρησης 

Όλα τα μη αυτόματα όργανα ζύγισης, καθώς και όλα 
τα λοιπά όργανα μέτρησης που υπόκεινται σε νόμιμο 
έλεγχο, συμμορφώνονται με τις απαιτήσεις της έγκρι¬ 
σης τύπου ΕΚ ή της εθνικής έγκρισης κυκλοφορίας 
αυτών. 

Τα μη αυτόματα όργανα ζύγισης συμμορφώνονται με 
τις απαιτήσεις της κοινής υπουργικής απόφασης υπ’ 
αριθμ. Φ2-1347/2013 (Β' 1392), όπως κάθε φορά ισχύει, 
και τα λοιπά όργανα μέτρησης συμμορφώνονται με τις 
απαιτήσεις της κοινής υπουργικής απόφασης υπ’ αριθμ. 
Φ2-1393/2007 (Β' 521), όπως κάθε φορά ισχύει. 

Άρθρο 15 

Εκπτώσεις - Προσφορές 

1. Επιτρέπεται η πώληση εμπορευμάτων ή η παροχή 
υπηρεσιών με μειωμένες τιμές τέσσερις (4) φορές το 
χρόνο, ως εξής: 

α) Τακτικές εκπτώσεις: 

αα) από τη δεύτερη Δευτέρα του Ιανουάριου μέχρι 
το τέλος του Φεβρουάριου και 

αβ) από τη δεύτερη Δευτέρα του Ιουλίου μέχρι το 
τέλος του Αυγούστου. 

β) Ενδιάμεσες εκπτωτικές περίοδοι: 

βα) το πρώτο δεκαήμερο του Μα'ίου και 

ββ) το πρώτο δεκαήμερο του Νοεμβρίου. 

Η διάταξη αυτή δεν εφαρμόζεται στις πωλήσεις αυ¬ 
τοκινήτων. 

2. Τριάντα (30) ημέρες πριν από την έναρξη των εκ¬ 
πτώσεων απαγορεύεται στους υπεύθυνους των εμπο¬ 
ρικών καταστημάτων να ανακοινώνουν προς το κοινό 
εκπτώσεις με οποιονδήποτε τρόπο, ιδίως με διαφήμιση, 
επιστολές ή ανάρτηση διαφημιστικών πινακίδων. 

3. Κατά τη διάρκεια των εκπτώσεων της παραγράφου 
1, πέραν της αναγραφής της παλαιός και της νέας τιμής 
των αγαθών και υπηρεσιών που πωλούνται με έκπτωση, 
επιτρέπεται και η αναγραφή και η εμπορική επικοινωνία 
ποσοστού έκπτωσης. Σε οποιαδήποτε άλλη περίοδο 
προσφορών επιτρέπεται αποκλειστικά και μόνον η ευ¬ 
κρινής αναγραφή της παλαιός και της νέας τιμής των 
αγαθών ή των υπηρεσιών. 

4. Επιτρέπονται οι προσφορές συγκεκριμένων προϊό¬ 
ντων ή προϊόντων ορισμένης κατηγορίας, για χρονικό 
διάστημα που δεν μπορεί να υπερβεί τις δέκα (10) συ¬ 
νεχόμενες ημέρες, εφόσον αναγράφονται ευκρινώς η 
παλαιό και η νέα τιμή των προϊόντων σε εμφανή σημεία 
του καταστήματος και οπωσδήποτε στα σημεία όπου 
εκτίθενται τα προσφερόμενα προϊόντα. Κατ’ εξαίρεση, 


το χρονικό διάστημα των προσφορών από εκθέσεις αυ¬ 
τοκινήτων δεν μπορεί να υπερβεί τις εξήντα (60) ημέρες. 

Η διάταξη αυτή δεν εφαρμόζεται στις προσφορές 
προϊόντων παντοπωλείου. 

5. Σε κάθε περίπτωση απαγορεύεται η προσφορά ει¬ 
δών, των οποίων η ποσότητα υπερβαίνει το πενήντα 
τοις εκατό (50%) του συνόλου των ειδών που διαθέ¬ 
τει το κατάστημα. Ως είδος στο προηγούμενο εδάφιο 
νοείται ο κάθε κωδικός προϊόντος που πωλείται στην 
επιχείρηση. Νέα προσφορά του ίδιου προϊόντος δεν 
επιτρέπεται πριν παρέλθουν εξήντα (60) ημέρες από 
την προηγούμενη. 

6. Ο υπεύθυνος κάθε εμπορικού καταστήματος οφείλει 
να ανακοινώνει με τηλεομοιοτυπία (ΐαχ) ή με ηλεκτρο¬ 
νική αλληλογραφία (θ-πΐ3ίΙ) στο Παρατηρητήριο Τιμών 
της Γενικής Γραμματείας Καταναλωτή του Υπουργείου 
Ανάπτυξης και Ανταγωνιστικότητας τις προσφορές που 
προτίθεται να κάνει, τουλάχιστον μία (1) ημέρα πριν 
από την έναρξή τους. Στην ανακοίνωση αναφέρονται 
τα προσφερόμενα προϊόντα και η χρονική διάρκεια της 
προσφοράς. Την ίδια ανακοίνωση υποχρεούται να αναρ- 
τήσει στην ιστοσελίδα του καταστήματος στο διαδίκτυο 
και δύναται να κοινοποιήσει με κάθε πρόσφορο τρόπο 
στον οικείο Εμπορικό Σύλλογο. 

7. Με απόφαση του Υπουργού Ανάπτυξης και Ανταγω¬ 
νιστικότητας καθορίζεται η χρονική περίοδος κατά την 
οποία τα εποχικά είδη μπορούν να προσφέρονται σε 
μειωμένη τιμή. Με όμοια απόφαση καθορίζονται οι όροι 
και οι προϋποθέσεις χαρακτηρισμού των καταστημάτων 
πώλησης αποθεμάτων (είοοΚ) και των εκπτωτικών κατα¬ 
στημάτων (ουίΐθί), καθώς και η πώληση εμπορευμάτων 
από τα καταστήματα αυτά. 

Άρθρο 16 

Λειτουργία καταστημάτων τις Κυριακές 

1. Επιτρέπεται προαιρετικά η λειτουργία των εμπορι¬ 
κών καταστημάτων τις εξής Κυριακές: 

α) Την πρώτη Κυριακή κατά την έναρξη των χρονι¬ 
κών περιόδων της παραγράφου 1 του άρθρου 15 του 
παρόντος νόμου. Σε περίπτωση που η πρώτη Κυριακή 
συμπίπτει με επίσημη αργία, η δυνατότητα μετατίθεται 
την επόμενη Κυριακή. 

β) Τις δύο (2) Κυριακές πριν από την ημέρα των Χρι¬ 
στουγέννων. 

γ) Την Κυριακή των Βαΐων. 

2. Με αιτιολογημένη απόφαση του κατά τόπον αρμό¬ 
διου Αντιπεριφερειάρχη, η οποία εκδίδεται εντός δια¬ 
στήματος τριών (3) μηνών από την έναρξη ισχύος του 
παρόντος, ορίζονται οι περιοχές, στις οποίες επιτρέ¬ 
πεται προαιρετικά η λειτουργία των εμπορικών κατα¬ 
στημάτων και άλλες Κυριακές, πλην των αναφερομένων 
στην παράγραφο 1 λαμβανομένων υπόψη των τοπικών 
ιδιαιτεροτήτων, υπό τις εξής προϋποθέσεις: 

α) τα εμπορικά καταστήματα να έχουν συνολική επι¬ 
φάνεια εμβαδού, όπως αυτό αναγράφεται στο λογα¬ 
ριασμό παροχής ηλεκτρικού ρεύματος, μέχρι διακόσια 
πενήντα (250) τετραγωνικά μέτρα, 

β) να μην ανήκουν υπό οποιαδήποτε νομική σχέση σε 
αλυσίδα καταστημάτων, εξαιρουμένων των περιπτώσε¬ 
ων συμβάσεων δικαιόχρησης (ΪΓ3ΠοΙτί3θ), 

γ) να μην λειτουργούν με συμφωνίες συνεργασίας 
τύπου «κατάστημα εντός καταστήματος» («εόορε-ίπ-β- 

είιορ») και να μην βρίσκονται σε εκπτωτικά καταστήματα 
(«ουΙΙθΙ»), εμπορικά κέντρα ή εκπτωτικά χωριά. 

Εφόσον η προθεσμία των τριών (3) μηνών του προη¬ 
γούμενου εδαφίου παρέλθει άπρακτη, ο Αντιπεριφερει- 
άρχης υπέχει πειθαρχική ευθύνη σύμφωνα με τα άρθρα 
233 και 234 του ν. 3852/2010 (Α' 87). 

Η απόφαση του Αντιπεριφερειάρχη δύναται να ανα¬ 
θεωρείται ετησίως, με απόφαση που εκδίδεται κατά 
το μήνα Ιανουάριο και πρώτη εφαρμογή τον Ιανουάριο 
του 2015. Εάν δεν εκδοθεί η απόφαση, ισχύει η προη¬ 
γούμενη ρύθμιση. 

3. α. Με την επιφύλαξη των ειδικώς οριζομένων για 
τα καταστήματα που αναφέρονται στο άρθρο 42 του ν. 
1892/1990 (Α’ 101) και στο άρθρο 14 του ν. 2194/1994 (Α'34), 
κατά τη λειτουργία των εμπορικών καταστημάτων τις 
Κυριακές, σύμφωνα με τις παραγράφους 1 και 2 του 
παρόντος άρθρου, εφαρμόζεται το πλαίσιο του ωραρίου 
του άρθρου 23 του ν. 2224/1994, όπως αυτό αντικατα- 
στάθηκε με το άρθρο 12 του ν. 3377/2005 (Α' 202). 

β. Το δεύτερο εδάφιο της παρ. 1 του άρθρου 23 του 
ν. 2224/1994, όπως αυτό αντικαταστάθηκε με το άρθρο 
12 του ν. 3377/2005, αντικαθίσταται ως εξής: 

«Το ανωτέρω πλαίσιο ωραρίου καθορίζεται για τις 
καθημερινές ημέρες μέχρι την 21:00 ώρα, το Σάββατο 
μέχρι την 20:00 ώρα και την Κυριακή από ώρα 11:00 
έως ώρα 20:00.» 

Άρθρο 17 

Υπηρεσίες αρμόδιες για τον έλεγχο 

1. Αρμόδιες υπηρεσίες για τον έλεγχο εφαρμογής των 
διατάξεων του παρόντος και των κατ’ εξουσιοδότησή 
τους εκδιδομένων υπουργικών αποφάσεων, πλην των 
αναφερομένων στα αντικείμενα του επίσημου ελέγχου 
τροφίμων, είναι: 

α) Οι υπηρεσίες της Γενικής Γραμματείας Εμπορίου 
του Υπουργείου Ανάπτυξης και Ανταγωνιστικότητας. 

β) Οι υπηρεσίες της Γ ενικής Γ ραμματείας Καταναλωτή 
του Υπουργείου Ανάπτυξης και Ανταγωνιστικότητας. 

γ) Οι υπηρεσίες Γενικής Γραμματείας Βιομηχανίας 
του Υπουργείου Ανάπτυξης και Ανταγωνιστικότητας. 

δ) Οι Διευθύνσεις Ανάπτυξης των Περιφερειών. 

ε) Οι Οργανισμοί Λαϊκών Αγορών Αττικής και Θεσ¬ 
σαλονίκης, όσον αφορά τους χώρους λειτουργίας των 
Λαϊκών Αγορών και Λαϊκών Αγορών Προϊόντων Βιολο¬ 
γικής Γ εωργίας. 

στ) Οι Υπηρεσίες του Λιμενικού Σώματος, στη ζώνη 
δικαιοδοσίας τους. 

ζ) Οι Υπηρεσίες του Γ ενικού Χημείου του Κράτους. 

2. Ειδικά για την εφαρμογή των διατάξεων του παρό¬ 
ντος νόμου και των κατ’ εξουσιοδότησή τους εκδιδομέ- 
νων υπουργικών αποφάσεων σχετικά με τη νομοθεσία 
περί τροφίμων, αρμόδιοι φορείς είναι οι Κεντρικές Αρ¬ 
μόδιες Αρχές και οι Αρμόδιες Αρχές που προβλέπο- 
νται από την κείμενη εθνική νομοθεσία. Ειδικά για τα 
τρόφιμα που υπόκεινται σε Ειδικό Φόρο Κατανάλωσης, 
αρμόδιος φορέας ελέγχου είναι το Γ ενικό Χημείο του 
Κράτους. 

3. Οι ποινικές και διοικητικές κυρώσεις που επιβάλλο¬ 
νται σε επιχειρήσεις που δεν συμμορφώνονται με τη νο¬ 
μοθεσία περί τροφίμων καθορίζονται από τις διατάξεις 
των ειδικότερων περί ελέγχου τροφίμων νόμων και των 
σχετικών κανονιστικών πράξεων που έχουν θεσπίσει οι 
Κεντρικές Αρμόδιες Αρχές. 


4. Διατάξεις που αφορούν τις διοικητικές κυρώσεις 
που επιβάλλονται από το Γενικό Χημείο του Κράτους 
διατηρούνται σε ισχύ. 

5. Οι κυρώσεις που επιβάλλονται δυνάμει του παρό¬ 
ντος νόμου δεν θίγουν ειδικότερα διοικητικά πρόστιμα 
που επιβάλλονται από τα αρμόδια όργανα μέσω πράξε¬ 
ων βεβαίωσης παράβασης κατά τον έλεγχο στους χώ¬ 
ρους του υπαίθριου εμπορίου (πλανόδιου και στάσιμου), 
των λαϊκών αγορών και των λαϊκών αγορών προϊόντων 
βιολογικής γεωργίας, καθώς και τις κυρώσεις που επι¬ 
βάλλονται από τους Οργανισμούς Λαϊκών Αγορών που 
λειτουργούν στη χώρα. 

Άρθρο 18 

Έλεγχοι - Δειγματοληψίες 
Εργαστηριακές Εξετάσεις 

1. Κατά τη διενέργεια των ελέγχων, οι αρμόδιοι υπάλ¬ 
ληλοι έχουν καθήκοντα ειδικού ανακριτικού υπαλλήλου, 
σύμφωνα με τις διατάξεις του Κώδικα Ποινικής Δικο¬ 
νομίας. 

Οι αρμοδιότητες που αναφέρονται στην παρ. 1 του άρ¬ 
θρου 39 του ν. 3959/2011 (Α' 93) εφαρμόζονται αναλόγως. 

2. Στην περίπτωση που οι υπάλληλοι που διενεργούν 
τον έλεγχο διαπιστώσουν ενδείξεις τέλεσης παράβα¬ 
σης, για την οποία δεν έχουν αρμοδιότητα επιβολής 
κύρωσης, υποχρεούνται να ενημερώσουν προς τούτο 
αμέσως τις εκάστοτε αρμόδιες αρχές. 

3. Οι αρμόδιες αρχές για την άσκηση ελέγχων δύνα- 
νται να επιθεωρούν οποιονδήποτε χώρο όπου παρέ¬ 
χονται υπηρεσίες ή παράγονται, αποθηκεύονται, διακι- 
νούνται, διατίθενται στην αγορά ή εκτίθενται προϊόντα 
που προορίζονται για διάθεση στον καταναλωτή και να 
προβαίνουν σε σχετικούς ελέγχους. 

4. Για την είσοδο στις εγκαταστάσεις παροχής υπη¬ 
ρεσιών ή παραγωγής, αποθήκευσης, διακίνησης και δι¬ 
άθεσης των προϊόντων των ελεγχομένων, τα αρμόδια 
όργανα ελέγχου οφείλουν να επιδεικνύουν τα σχετι¬ 
κά διοικητικά και άλλα έγγραφα των αρμόδιων αρχών 
εποπτείας της αγοράς που αποδεικνύουν τις σχετικές 
εντολές ελέγχου. 

5. Οι ελεγχόμενοι υποχρεούνται σε κάθε περίπτωση 
να παρέχουν συνδρομή στα αρμόδια ελεγκτικά όργανα 
κατά την εκτέλεση του έργου τους. 

6. Στο πλαίσιο των ελέγχων, οι αρμόδιοι υπάλληλοι 
δύνανται να λαμβάνουν άνευ ανταλλάγματος δείγματα 
από όλα τα ελεγχόμενα προϊόντα για περαιτέρω διεξα¬ 
γωγή εργαστηριακών ελέγχων και για τη διαπίστωση 
της συμμόρφωσής τους προς την κείμενη νομοθεσία. 
Όλα τα δείγματα που λαμβάνονται για τους σκοπούς 
των ελέγχων παρόντων των ελεγχομένων επισημαίνο- 
νται και σφραγίζονται μονοσήμαντα από τα αρμόδια 
όργανα προκειμένου να σταλούν για περαιτέρω εργα¬ 
στηριακό έλεγχο. 

7. Κατά τη δειγματοληψία συντάσσεται Πρωτόκολλο 
Δειγματοληψίας από τους ελεγκτές, το οποίο περιέχει 
τουλάχιστον: 

α) τα στοιχεία της επιχείρησης όπου ελήφθησαν τα 
δείγματα, 

β) στοιχεία του προϊόντος επαρκή για να εξασφα¬ 
λίζεται η ιχνηλασιμότητα του δείγματος και συνολική 
ποσότητα που δειγματίστηκε, 

γ) ευρήματα ή παρατηρήσεις που προέκυψαν κατά 
τον επιτόπιο έλεγχο που διενεργήθηκε, 

δ) υπογραφές από τους ελεγκτές και τον ελεγχθέντα, 
ε) ενυπόγραφη δήλωση του υπευθύνου της επιχείρη¬ 
σης όπου λαμβάνεται το δείγμα, στην οποία αποδέχεται 
τη συσχέτιση του δείγματος με το τιμολόγιο αγοράς, 
το οποίο παραδίδει στους υπαλλήλους που διενεργούν 
τη δειγματοληψία. 

8. Για τον τρόπο λήψης του δείγματος, την ποσότητα 
αυτού, τη μέθοδο σφράγισης και επισήμανσης, τα σχε¬ 
τικά με τη διασφάλιση της ταυτότητας του δείγματος 
και κάθε λεπτομέρεια που αφορά τη δειγματοληψία 
εφαρμόζονται οι ισχύουσες κατά περίπτωση διατάξεις 
ή τα προβλεπόμενα από τα ισχύοντα για κάθε προϊόν 
πρότυπα, καθώς και από τα προγράμματα ελέγχου που 
καταρτίζουν οι αρμόδιες αρχές. Σε κάθε περίπτωση, με 
την επιφύλαξη ειδικότερων διατάξεων της κείμενης νο¬ 
μοθεσίας για τα τρόφιμα ο αριθμός των λαμβανομένων 
δειγμάτων και η ποσότητα κάθε δείγματος πρέπει να 
είναι ισόποσα, εύλογα και επαρκή: 

α) για την πρώτη εργαστηριακή εξέταση, 
β) για τη δεύτερη, αν ασκηθεί έφεση κατά του απο¬ 
τελέσματος της πρώτης εργαστηριακής εξέτασης από 
τους οικονομικούς φορείς, και 
γ) για την τρίτη εργαστηριακή εξέταση, σε περίπτωση 
ασυμφωνίας των αποτελεσμάτων μεταξύ πρώτης και 
δεύτερης εργαστηριακής εξέτασης. 

9. Οι εργαστηριακοί έλεγχοι προϊόντων διενεργούνται 
σε διαπιστευμένα ή κοινοποιημένα ή αναγνωρισμένα ή 
εγκεκριμένα κατά περίπτωση εργαστήρια, όπως ορίζε¬ 
ται στην κείμενη νομοθεσία. 

10. Η πρώτη εργαστηριακή εξέταση των προϊόντων 
που ελήφθησαν από τα εντεταλμένα ελεγκτικά όργανα 
γίνεται με μέριμνα και δαπάνη της αρμόδιας αρχής. Αν 
δεν υπάρχει διαθέσιμος ή πλήρης τεχνικός φάκελος για 
το δειγματιζόμενο προϊόν, μολονότι αυτό επιβάλλεται 
από τις ισχύουσες διατάξεις, βαρύνεται με το κόστος 
της πρώτης εξέτασης ο ελεγχόμενος. 

11. Αν από τα αποτελέσματα της πρώτης εργαστηρι¬ 
ακής εξέτασης προκύπτει ότι το δειγματισθέν προϊόν 
δεν πληροί τις προϋποθέσεις που απαιτεί η σχετική 
νομοθεσία, ο ελεγχόμενος, αφού ενημερωθεί αρμοδίως, 
μπορεί να ασκήσει έφεση κατά των αποτελεσμάτων 
της πρώτης εργαστηριακής εξέτασης, εντός προθε¬ 
σμίας δύο (2) εργάσιμων ημερών. Το κόστος της δεύ¬ 
τερης (κατ’ έφεση) εργαστηριακής εξέτασης βαρύνει 
τον ελεγχόμενο. 

12. Στις περιπτώσεις που προκύπτουν διαφορές στα 
αποτελέσματα της πρώτης και δεύτερης (κατ’ έφεση) 
εξέτασης, διενεργείται υποχρεωτικά από την αρμόδια 
αρχή με δαπάνες της και τρίτη εργαστηριακή εξέταση 
σε διαφορετικό εργαστήριο. 

13. α) Στην περίπτωση που ο εργαστηριακός έλεγχος 
διενεργείται από Υπηρεσίες του Γενικού Χημείου του 
Κράτους (ΓΧΚ), εφαρμόζονται οι ειδικότερες διατάξεις 
περί δειγματοληψίας, χημικών εξετάσεων, γνωματεύσε¬ 
ων και ευαλλοίωτων δειγμάτων που προβλέπονται από 
τα οικεία άρθρα του Κώδικα Τροφίμων και Ποτών και 
τις σχετικές Αποφάσεις του Ανωτάτου Χημικού Συμ¬ 
βουλίου (ΑΧΣ). 

β) Επιπλέον, για τα δείγματα τα οποία εξετάζονται 
στις Υπηρεσίες του Γενικού Χημείου του Κράτους, ο 
κύριος του είδους ή αυτός από τον οποίο αγόρασε 
το είδος τρίτος, μπορεί να υποβάλει έφεση στη δειγ- 
ματίσασα αρχή κατά του αποτελέσματος της πρώτης 


εξέτασης εντός της οριζομένης στην παράγραφο 11 
προθεσμίας. Η κατ’ έφεση εξέταση εκτελείται από άλλον 
χημικό του ΓΧΚ, με δυνατότητα παράστασης ιδιώτη 
χημικού, εκπροσώπου του ενδιαφερομένου, κατά τα ορι¬ 
ζόμενα στο οικείο άρθρο του ΚΤΠ σχετικά με τις κατ’ 
έφεση εξετάσεις. Η αίτηση για έφεση διαβιβάζεται από 
τη δειγματίσασα αρχή στην αρμόδια υπηρεσία του ΓΧΚ, 
συνοδευόμενη από διπλότυπο είσπραξης παράβολου, 
το οποίο καθορίζεται με κοινή απόφαση του Υπουργού 
Οικονομικών και του Υπουργού Ανάπτυξης και Ανταγω¬ 
νιστικότητας. Προκειμένου περί ευαλλοίωτων τροφίμων, 
οι Υπηρεσίες του ΓΧΚ προβαίνουν αυτεπάγγελτα στην 
εξέταση του δεύτερου (κατ’ έφεση) δείγματος, εκτός 
αν ρητά αναγράφεται στο πρωτόκολλο δειγματοληψίας 
ότι ο ενδιαφερόμενος δεν επιθυμεί έφεση, τηρουμένων 
των διαδικασιών που προβλέπονται στο οικείο άρθρο 
του ΚΤΠ. 

γ) Στις περιπτώσεις που υπάρχει: γα) διαφορά αποτε¬ 
λέσματος ή γνωμάτευσης μεταξύ της πρώτης και της 
κατ’ έφεση εξέτασης στο Γ ενικό Χημείο του Κράτους ή 
γβ) διαφωνία του ιδιώτη χημικού με το αποτέλεσμα ή τη 
γνωμάτευση του Γ ενικού Χημείου του Κράτους, αποφαί- 
νεται το ΑΧΣ περί της κανονικότητας του δείγματος με 
τις διαδικασίες που προβλέπονται στο σχετικό άρθρο 
του ΚΤΠ για τις κατ’ έφεση εξετάσεις, με την επιφύλαξη 
ειδικών αποφάσεων του ΑΧΣ. 

Άρθρο 19 

Ειδικές ποινικές κυρώσεις 

1. Όποιος παρεμποδίζει τον ασκούμενο έλεγχο ή αρ- 
νείται με οποιονδήποτε τρόπο να παραδώσει στους 
αρμόδιους υπαλλήλους κάθε στοιχείο απαραίτητο για 
τη διεξαγωγή του ελέγχου, όπως ιδίως τα τιμολόγια 
αγοραπωλησίας ή άλλα έγγραφα, τιμωρείται με φυλά¬ 
κιση. Παρεμπόδιση ελέγχου θεωρείται και η απόκρυψη 
των απαιτούμενων στοιχείων ή η παραποίηση των στοι¬ 
χείων αυτών ή η ψευδής παράθεσή τους. 

2. α) Όποιος παράγει, διακινεί ή διαθέτει τρόφιμα μη 
ασφαλή ή ακατάλληλα για ανθρώπινη κατανάλωση ή 
νοθεύει τρόφιμα τιμωρείται με φυλάκιση τουλάχιστον 
τριών (3) μηνών. 

β) Όποιος παράγει, διακινεί ή διαθέτει τρόφιμα μη 
ασφαλή ή επιβλαβή για την υγεία, τιμωρείται με φυλά¬ 
κιση τουλάχιστον έξι (6) μηνών. 

γ) Όποιος αναμιγνύει παράνομα και πωλεί είδη διαφο¬ 
ρετικών ποιοτήτων, τιμωρείται με φυλάκιση. 

3. Όποιος παραποιεί ή νοθεύει, εν γνώσει του κατέχει 
προς εμπορία, πωλεί, θέτει σε κυκλοφορία ή παραδίδει 
για χρήση άλλα είδη βιοτικής ανάγκης πλην τροφί¬ 
μων παραποιημένα ή νοθευμένα, που προορίζονται για 
εμπορία, τιμωρείται με φυλάκιση τουλάχιστον τριών 
(3) μηνών. 

4. Όποιος παράγει, διακινεί ή διαθέτει προϊόντα που 
εξεταζόμενα ευρίσκονται, με βάση τις γνωματεύσεις 
των αρμόδιων υπηρεσιών του ΓΧΚ, να μην πληρούν τις 
ειδικές προδιαγραφές και τα χαρακτηριστικά ποιότη¬ 
τας που καθορίζονται από τις σχετικές διατάξεις της 
ισχύουσας νομοθεσίας ή και τις οικείες αποφάσεις του 
ΑΧΣ, τιμωρείται με φυλάκιση. 

5. Όποιος καθ’ οιονδήποτε τρόπο καταδολιεύει ή αλ¬ 
λοιώνει το μηχανολογικό ή ηλεκτρολογικό ή ηλεκτρο¬ 
νικό μέρος των οργάνων μέτρησης ή το λογισμικό αυ¬ 
τών ή το λογισμικό κάθε συσχετιζόμενου με το όργανο 

συστήματος ή αλλοιώνει τις ενδείξεις των οργάνων 
μέτρησης ή τα δεδομένα που δέχονται ή που παράγουν 
τα όργανα μέτρησης, τιμωρείται με ποινή φυλάκισης 
τουλάχιστον έξι (6) μηνών. Τα όργανα μέτρησης, καθώς 
και τα μέσα καταδολίευσης κατάσχονται. Οι ανωτέρω 
κυρώσεις επιβάλλονται και σε περιπτώσεις εντοπισμού 
ιχνών καταδολίευσης ή αλλοίωσης. Σε περίπτωση που 
εντός διαστήματος δύο (2) ετών από την επιβολή της 
κύρωσης διαπιστωθεί εκ νέου παράβαση, αφαιρείται 
οριστικά η άδεια λειτουργίας της επιχείρησης, με από¬ 
φαση της αδειοδοτούσας αρχής, της πράξης χαρακτηρι¬ 
ζόμενης ως σοβαρής παράβασης των όρων χορήγησης 
της σχετικής άδειας. 

6. Στους παραβάτες των παραγράφων 1 έως 5 του 
παρόντος άρθρου, πέραν των ποινικών κυρώσεων, επι¬ 
βάλλονται και διοικητικές κυρώσεις κατά το άρθρο 22 
του παρόντος νόμου. 

7. Όποιος εμπορεύεται, παραχωρεί, κατασκευάζει ή 
εγκαθιστά τα μέσα για τη διάπραξη του αδικήματος 
της παραγράφου 5 του παρόντος άρθρου, τιμωρείται με 
ποινή φυλάκισης τουλάχιστον ενός (1) έτους και με δι¬ 
οικητικό πρόστιμο ύψους είκοσι χιλιάδων (20.000) ευρώ. 
Όταν ο διαπράξας το αδίκημα αυτό είναι εξουσιοδο¬ 
τημένο ή αδειοδοτημένο συνεργείο και διαπιστωθεί εκ 
νέου παράβαση εντός διαστήματος δύο (2) ετών από 
την επιβολή της κύρωσης, αφαιρείται επιπλέον οριστικά 
η εξουσιοδότηση ή η άδεια λειτουργίας, με απόφα¬ 
ση της εξουσιοδοτούσας ή της αδειοδοτούσας αρχής, 
της πράξης χαρακτηριζόμενης ως σοβαρής παράβασης 
των όρων χορήγησης της σχετικής εξουσιοδότησης ή 
άδειας. 

Άρθρο 20 

Ειδικές κυρώσεις για κατόχους αδειών εμπορίας 

και λιανικής εμπορίας πετρελαιοειδών προϊόντων 

1. Στις εγκαταστάσεις των κατόχων αδειών εμπορίας 
και λιανικής εμπορίας πετρελαιοειδών προϊόντων και 
διάθεσης βιοκαυσίμων, η καθ’ οιονδήποτε τρόπο κατα¬ 
δολίευση ή αλλοίωση στο μηχανολογικό ή ηλεκτρολο- 
γικό ή ηλεκτρονικό μέρος των μετρητών ροής και των 
διανεμητών (αντλιών - ίυοΙ άίερβηεθΓδ) ή στο λογισμικό 
αυτών ή στο λογισμικό κάθε συσχετιζόμενου με τους 
διανεμητές συστήματος ή η αλλοίωση των ενδείξεών 
τους ή η αλλοίωση των δεδομένων που δέχονται ή που 
παράγουν, τιμωρείται με ποινή φυλάκισης τουλάχιστον 
έξι (6) μηνών. 

Τα μέσα καταδολίευσης ή αλλοίωσης κατάσχονται και 
επιβάλλεται στον κάτοχο της αδείας διοικητικό πρό¬ 
στιμο ύψους τριάντα χιλιάδων (30.000) ευρώ για κάθε 
επηρεαζόμενο μετρητή. 

Συγχρόνως, αφαιρείται υποχρεωτικά οριστικά η άδεια 
λειτουργίας της εν λόγω επιχείρησης, με απόφαση της 
αδειοδοτούσας αρχής, της πράξης χαρακτηριζόμενης 
ως σοβαρής παράβασης των όρων χορήγησης της σχε¬ 
τικής άδειας, κατά τα προβλεπόμενα στο άρθρο 17 παρ. 
6 του ν. 3054/2002 (Α' 230), όπως ισχύει. Για την έκδοση 
της ανωτέρω απόφασης, η ελεγκτική αρχή αποστέλλει 
το φάκελο της υπόθεσης, συνοδευόμενο από σχετική 
εισήγηση, στην αδειοδοτούσα αρχή, εντός πέντε ερ¬ 
γάσιμων ημερών από τη διαπίστωση της παράβασης. 
Δεν επιτρέπεται η χορήγηση νέας άδειας λειτουργίας 
παρόμοιας επιχείρησης στον ίδιο χώρο στον παραβά¬ 
τη ή σε σύζυγο ή σε συγγενείς αυτού μέχρι δεύτερου 


βαθμού, εφόσον ο χώρος ή οι εγκαταστάσεις είναι ιδι¬ 
οκτησίας του. 

2. Όποιος εμπορεύεται, παραχωρεί, κατασκευάζει ή 
εγκαθιστά τα μέσα για τη διάπραξη του αδικήματος της 
παραγράφου 1 τιμωρείται με κάθειρξη και με διοικητικό 
πρόστιμο εκατό χιλιάδων (100.000) ευρώ. 

3. Ειδικά εάν, κατά τη διενέργεια ελέγχου από τα αρ¬ 
μόδια όργανα, διαπιστωθεί σφάλμα μετρητή καυσίμων 
που κατά τις κατωτέρω διακρίσεις βρίσκεται εντός ή 
υπερβαίνει τα κατωτέρω όρια, επιβάλλονται οι ακόλου¬ 
θες κυρώσεις: 


Σφάλμα μετρητή 

Κύρωση 

Ια: Βενζίνες - πετρέλαια 
-0,5% < σφάλμα < -1,0% 

Διοικητικό πρόστιμο 
δέκα χιλιάδων 
(10.000) ευρώ για 
κάθε ελεγχόμενο 
μετρητή. 

1β: Υγραέρια 

-1,0 % < σφάλμα < -2,0% 

2α: Βενζίνες -πετρέλαια 
-1,0% < σφάλμα < -1,5% 

Διοικητικό πρόστιμο 
είκοσι χιλιάδων 
(20.000) ευρώ για 
κάθε ελεγχόμενο 
μετρητή. 

2β: Υγραέρια 

-2,0% < σφάλμα < -3,0% 

3α: Βενζίνες - πετρέλαια 
-1,5% < σφάλμα 

Αφαίρεση άδειας 
λειτουργίας της 
επιχείρησης με τη 
διαδικασία που 
προβλέπεται στην 
παραγράφο 1 του 
παρόντος άρθρου. 

Η κύρωση επιβάλ¬ 
λεται για σφάλμα 
ακόμα και σε έναν 
μετρητή. 

3β: Υγραέρια 
-3,0% < σφάλμα 


Στην περίπτωση που εντός διαστήματος ενός (1) έτους 
από την επιβολή της κύρωσης διαπιστωθεί εκ νέου πα¬ 
ράβαση στις περιπτώσεις 1 και 2 του παραπάνω πίνακα, 
αφαιρείται η άδεια λειτουργίας της επιχείρησης με τη 
διαδικασία που προβλέπεται στην παράγραφο 1. 

Στις περιπτώσεις Ια, 1β, 2α και 2β του παραπάνω πί¬ 
νακα, δεν επιτρέπεται στον ελεγχόμενο η μεταβίβαση 
της άδειας λειτουργίας της επιχείρησης στον σύζυγο ή 
στη σύζυγο ή σε πρόσωπα έχοντα μέχρι και β' βαθμού 
συγγένεια με αυτόν, εντός διαστήματος ενός (1) έτους 
από τη διαπίστωση της παράβασης. 

4. Γ ια τη διαπίστωση των παραβάσεων της παραγρά¬ 
φου 1, ο έλεγχος μπορεί να διενεργείται και με ειδικά 
μετασκευασμένο για το σκοπό αυτόν αυτοκινούμενο 
όχημα με συμβατικές πινακίδες κυκλοφορίας, χωρίς 
προηγούμενη γνωστοποίηση στον ελεγχόμενο. Με από¬ 
φαση του Υπουργού Ανάπτυξης και Ανταγωνιστικότητας 
καθορίζονται οι λεπτομέρειες για τη διαδικασία ελέγ¬ 
χου, τα είδη και ο τρόπος παραγωγής και αξιολόγησης 
των επίσημων έντυπων στοιχείων που δημιουργούνται 
κατά τον έλεγχο, το μέγιστο ανεκτό σφάλμα του χρη¬ 
σιμοποιούμενου συστήματος ελέγχου, καθώς και κάθε 
άλλη αναγκαία ρύθμιση. 

5. Τα πρόσωπα που κατέχουν, διακινούν και εμπορεύ¬ 
ονται νοθευμένα καύσιμα τιμωρούνται με ποινή φυλά¬ 
κισης τουλάχιστον ενός (1) έτους και αυτά που κατέ¬ 
χουν, διακινούν και εμπορεύονται μη κανονικά καύσιμα 

τιμωρούνται με ποινή φυλάκισης τουλάχιστον τριών 
(3) μηνών. Στα πρόσωπα του προηγούμενου εδαφίου 
επιβάλλονται οι διοικητικές κυρώσεις που προβλέπονται 
και υπολογίζονται σύμφωνα με τα ειδικώς καθοριζόμενα 
στην απόφαση Δ19/Φ.11 /οικ.13098/1156/7.7.2010 (Β'1039), 
όπως εκάστοτε ισχύει. 

6. Για τα ποινικά αδικήματα του παρόντος άρθρου ως 
αυτουργοί διώκονται οι νόμιμοι εκπρόσωποι και οι εν 
τοις πράγμασι ασκούντες τη διοίκηση και διαχείριση 
της επιχείρησης. 

Άρθρο 21 

Ειδικές κυρώσεις για εκπτώσεις, προσφορέςνκαι 
λειτουργία τις Κυριακές 

1. Σε όσους παραβαίνουν τις διατάξεις της παραγρά¬ 
φου 1 του άρθρου 15 επιβάλλεται πρόστιμο ποσού ίσου 
με το 0,5% του ετήσιου κύκλου εργασιών και πάντως όχι 
κατώτερο από πέντε χιλιάδες (5.000) ευρώ. Γ ια τον υπο¬ 
λογισμό του κύκλου εργασιών εφαρμόζεται το άρθρο 10 
του ν. 3959/2011 (Α'93). Σε περίπτωση που επιβληθεί για 
δεύτερη φορά πρόστιμο για την ίδια παράβαση μέσα 
σε διάστημα πέντε (5) ετών, το πρόστιμο αυξάνεται στο 
3% του ετήσιου κύκλου εργασιών της συγκεκριμένης 
επιχείρησης. 

2. Αν οι εκπτώσεις είναι ανακριβείς ή παραπλανητι¬ 
κές ως προς το ποσοστό τους ή ως προς την ακρίβεια 
των αναγραφόμενων τιμών ή ως προς την ποσότητα 
των προσφερόμενων με έκπτωση προϊόντων ή ενέχουν 
οποιοσδήποτε μορφής απόκρυψη ή παραπλάνηση, επι¬ 
βάλλεται σε βάρος των υπευθύνων πρόστιμο ποσού 
ίσου με το 1% του ετήσιου κύκλου εργασιών και πάντως 
όχι κατώτερο από δέκα χιλιάδες (10.000) ευρώ, ανάλογα 
με τη βαρύτητα και τη συχνότητα της παράβασης. Σε 
περίπτωση που επιβληθεί για δεύτερη φορά πρόστιμο 
για την ίδια παράβαση μέσα σε διάστημα πέντε (5) ετών, 
το πρόστιμο αυξάνεται στο 3% του ετήσιου κύκλου 
εργασιών της συγκεκριμένης επιχείρησης. 

3. Αν οι προσφορές είναι ανακριβείς ή παραπλανητικές 
ως προς τις τιμές ή ως προς την ποσότητα αυτών ή ενέ¬ 
χουν οποιοσδήποτε μορφής απόκρυψη ή παραπλάνηση, 
επιβάλλεται σε βάρος των υπευθύνων πρόστιμο ποσού 
ίσου με το 1% του ετήσιου κύκλου εργασιών και πάντως 
όχι κατώτερο από δέκα χιλιάδες (10.000) ευρώ, ανάλογα 
με τη βαρύτητα και τη συχνότητα της παράβασης. Σε 
περίπτωση που επιβληθεί για δεύτερη φορά πρόστιμο 
για την ίδια παράβαση μέσα σε διάστημα πέντε (5) ετών, 
το πρόστιμο αυξάνεται στο 3% του ετήσιου κύκλου 
εργασιών της συγκεκριμένης επιχείρησης. 

4. Σε όσους παραβαίνουν τις προϋποθέσεις που τίθε¬ 
νται στο άρθρο 16, σχετικά με τη λειτουργία τις Κυρια¬ 
κές των εμπορικών καταστημάτων που προσδιορίζονται 
σε αυτό, επιβάλλεται σε βάρος των υπευθύνων πρόστιμο 
ποσού ίσου με το 1% του ετήσιου κύκλου εργασιών και 
πάντως όχι κατώτερο από δέκα χιλιάδες (10.000) ευρώ, 
ανάλογα με τη βαρύτητα και τη συχνότητα της παρά¬ 
βασης. Σε περίπτωση που επιβληθεί για δεύτερη φορά 
πρόστιμο για την ίδια παράβαση μέσα σε διάστημα 
πέντε (5) ετών, το πρόστιμο αυξάνεται στο 3% του ετή¬ 
σιου κύκλου εργασιών της συγκεκριμένης επιχείρησης. 


5. Αρμόδιος για την επιβολή των προστίμων του πα¬ 
ρόντος άρθρου είναι ο Γ ενικός Γ ραμματέας της Αποκε¬ 
ντρωμένης Διοίκησης, όπου διαπιστώνεται η παράβαση, 
και ο οποίος υποχρεούται ανά μήνα να κοινοποιεί τις 
σχετικές αποφάσεις στον Γ ενικό Γ ραμματέα Καταναλω¬ 
τή του Υπουργείου Ανάπτυξης και Ανταγωνιστικότητας. 
Σε περίπτωση παράβασης των διατάξεων του παρόντος 
άρθρου σε πλοία, αρμόδιος για την επιβολή των προ¬ 
στίμων είναι ο Γ ενικός Γ ραμματέας της Αποκεντρωμέ¬ 
νης Διοίκησης στην περιοχή αρμοδιότητας του οποίου 
εδρεύει η Υπηρεσία του Λιμενικού Σώματος, όργανο της 
οποίας βεβαίωσε την παράβαση. 

Άρθρο 22 

Διοικητικές κυρώσεις 

1. Με την επιφύλαξη των άρθρων 20 και 21, καθώς 
και των άρθρων 5 παρ. 1 και 7 παρ. 10 του ν. 2323/1995 
(Α'145), για παραβάσεις του παρόντος νόμου, καθώς και 
των κατ’ εξουσιοδότησή του εκδιδομένων υπουργικών 
αποφάσεων κατά την παράγραφο 1 του άρθρου 4, πέραν 
των ποινικών κυρώσεων που προβλέπονται στο άρθρο 
19, επιβάλλεται πρόστιμο από πεντακόσια (500) ευρώ 
μέχρι τριάντα χιλιάδες (30.000) ευρώ, ανάλογα με τη 
βαρύτητα της παράβασης, εκτός εάν άλλως ορίζεται. 
Σε περίπτωση υποτροπής για την ίδια παράβαση εντός 
τριετίας, το ποσό του επιβαλλόμενου προστίμου διπλα¬ 
σιάζεται και σε περίπτωση επανειλημμένης υποτροπής 
εντός του ίδιου χρονικού διαστήματος το ποσό του 
προστίμου τριπλασιάζεται. 

2. Με απόφαση του Υπουργού Ανάπτυξης και Αντα¬ 
γωνιστικότητας καθορίζονται ειδικότερα τα κριτήρια 
επιβολής και το ύψος του προστίμου που επιβάλλεται 
για καθεμία από τις παραβάσεις ή την κατηγορία πα¬ 
ραβάσεων του παρόντος νόμου, εντός των ορίων που 
προβλέπει αυτή, και μπορεί να ρυθμίζεται κάθε ειδικό¬ 
τερο θέμα που αφορά το πρόστιμο. 

3. Με αποφάσεις του Υπουργού Ανάπτυξης και Αντα¬ 
γωνιστικότητας καθορίζονται και οι διαδικασίες για τη 
δέσμευση των προϊόντων ή τη σφράγιση των εγκατα¬ 
στάσεων σε συνεργασία με τις λιμενικές και αστυνομι¬ 
κές αρχές που προβλέπονται στις κείμενες διατάξεις. 

4. Με απόφαση του Υπουργού Ανάπτυξης και Αντα¬ 
γωνιστικότητας μπορεί να αναπροσαρμόζεται το όριο 
των προστίμων της παραγράφου 1. 

Άρθρο 23 

Πρόσθετα διοικητικά μέτρα 

1. Με την επιφύλαξη ειδικότερων ρυθμίσεων του παρό¬ 
ντος νόμου, σε περίπτωση τελεσίδικης καταδικαστικής 
απόφασης για στερητική της ελευθερίας ποινή πάνω 
από έξι (6) μήνες για αδικήματα του παρόντος νόμου, 
με απόφαση του Υπουργού Ανάπτυξης και Ανταγωνι¬ 
στικότητας επιβάλλεται η προσωρινή ανάκληση της 
άδειας λειτουργίας της επιχείρησης ή η προσωρινή 
απαγόρευση της άσκησης δραστηριότητας για διά¬ 
στημα τριάντα (30) ημερών. Σε περίπτωση νέας τε¬ 
λεσίδικης καταδίκης για το ίδιο αδίκημα, το διάστημα 
προσωρινής ανάκλησης ή προσωρινής απαγόρευσης 
της άσκησης δραστηριότητας ορίζεται σε έξι (6) μήνες 
και σε περίπτωση τρίτης τελεσίδικης καταδίκης για το 
ίδιο αδίκημα, επιβάλλεται οριστική ανάκληση, μερική ή 
εξ ολοκλήρου, της άδειας λειτουργίας της επιχείρησης 
ή απαγόρευση της άσκησης δραστηριότητας. 

2. Αν για τα αδικήματα αυτά εκδοθεί αμετάκλητη 
αθωωτική απόφαση του ποινικού δικαστηρίου, ανακα¬ 
λείται η απόφαση με την οποία επιβλήθηκε η προσωρινή 
ανάκληση της άδειας λειτουργίας της επιχείρησης ή η 
προσωρινή απαγόρευση της άσκησης δραστηριότητας 
ή η οριστική ανάκληση, μερική ή εξ ολοκλήρου, της 
άδειας λειτουργίας της επιχείρησης ή η απαγόρευση 
της άσκησης δραστηριότητας, υπό την προϋπόθεση ότι 
ο ενδιαφερόμενος προηγουμένως θα προσκομίσει στην 
υπηρεσία που εξέδωσε την απόφαση της παραγράφου 
1, επίσημο αντίγραφο της αθωωτικής του δικαστηρίου 
απόφασης και βεβαίωση περί του αμετακλήτου αυτής. 

3. Οι ανωτέρω αποφάσεις του Υπουργού Ανάπτυξης 
και Ανταγωνιστικότητας εκτελούνται από την υπηρεσία 
που έχει εκδώσει την άδεια. 

4. Σε περίπτωση μεταβολής του φορέα της επιχείρη¬ 
σης με οποιονδήποτε τρόπο, η απαγόρευση λειτουργίας 
της επιχείρησης ισχύει και κατά του νέου φορέα, για 
όσο χρόνο διαρκεί η ανάκληση της άδειας λειτουργίας 
ή η απαγόρευση της άσκησης δραστηριότητας. 

5. Επί τελεσιδικίας της υπόθεσης, κατά τις διατάξεις 
της ως άνω παραγράφου 1, οι Προϊστάμενοι της Γραμ- 
ματείας των Δικαστηρίων που εξέδωσαν τις καταδικα- 
στικές αποφάσεις υποβάλλουν, μέσα σε σαράντα (40) 
ημέρες από την τελεσιδικία της απόφασης, αντίγραφο 
στο αρμόδιο για την επιβολή των πρόσθετων διοικητι¬ 
κών μέτρων της παραγράφου 1 όργανο. 

6. Στην περίπτωση που προβλέπεται η επιβολή μόνο 
διοικητικών προστίμων κατ’ εφαρμογή του παρόντος ή 
των κατ’ εξουσιοδότηση εκδιδομένων υπουργικών απο¬ 
φάσεων, εάν μέσα σε διάστημα πέντε (5) ετών επιβλη¬ 
θούν στον ίδιο παραβάτη συνολικά πρόστιμα ύψους άνω 
του ενός εκατομμυρίου (1.000.000) ευρώ, ο Υπουργός 
Ανάπτυξης και Ανταγωνιστικότητας με απόφασή του 
επιβάλλει την προσωρινή ανάκληση της άδειας λειτουρ¬ 
γίας ή την προσωρινή απαγόρευση της άσκησης δρα¬ 
στηριότητας για χρονικό διάστημα τριάντα (30) ημερών. 
Εάν κατά το ίδιο χρονικό διάστημα των πέντε (5) ετών 
επιβληθούν συνολικά πρόστιμα ύψους άνω των πέντε 
εκατομμυρίων (5.000.000) ευρώ, ο Υπουργός Ανάπτυξης 
και Ανταγωνιστικότητας με απόφασή του επιβάλλει την 
οριστική ανάκληση, μερική ή εξ ολοκλήρου, της άδειας 
λειτουργίας ή την οριστική απαγόρευση της άσκησης 
δραστηριότητας. 

Άρθρο 24 

Διαδικασία επιβολής προστίμου 

1. Τα πρόστιμα επιβάλλονται με απόφαση του Προ¬ 
ϊσταμένου της υπηρεσίας στην οποία υπάγονται τα 
ελεγκτικά όργανα που διαπίστωσαν την παράβαση. Σε 
περίπτωση που η υπηρεσία στην οποία υπάγονται τα 
ελεγκτικά όργανα δεν είναι αρμόδια για την επιβολή 
κύρωσης, τα πρόστιμα επιβάλλονται με απόφαση του 
Προϊσταμένου της υπηρεσίας που είναι αρμόδια για την 
επιβολή κύρωσης, στην οποίαν διαβιβάζεται η σχετική 
έκθεση ελέγχου. Τα ελεγκτικά όργανα υποχρεούνται 
να υποβάλουν εντός πέντε (5) εργάσιμων ημερών από 
την ημερομηνία διαπίστωσης τέλεσης της παράβασης 
τις σχετικές εκθέσεις στα όργανα που είναι αρμόδια 
για την επιβολή του προστίμου. Η απόφαση επιβολής 
προστίμου εκδίδεται μέσα σε προθεσμία δέκα (10) ημε¬ 
ρών από την υποβολή της σχετικής έκθεσης, και αφού 
ζητηθεί ακρόαση του διοικουμένου κατά το άρθρο 6 


του ν. 2690/1999 (Α' 45), και κοινοποιείται αμελλητί στον 
παραβάτη. 

2. Περίληψη των πράξεων, με τις οποίες επιβάλλεται 
το πρόστιμο των προηγούμενων παραγράφων, αναρτά- 
ται υποχρεωτικά στο διαδικτυακό τόπο (είΐθ) του φορέα 
ή της αρχής που εξέδωσε την πράξη εντός τριών (3) ερ¬ 
γάσιμων ημερών από την ημερομηνία απόφασης. Η περί¬ 
ληψη περιλαμβάνει την επωνυμία ή το ονοματεπώνυμο 
του παραβάτη, την έδρα και τον τόπο της παράβασης, 
περιγραφή της παράβασης και το επιβληθέν πρόστιμο. 

3. Με απόφαση του Υπουργού Ανάπτυξης και Ανταγω¬ 
νιστικότητας ρυθμίζονται τα ειδικότερα θέματα σχετικά 
με τον τρόπο επιβολής των προστίμων που επιβάλλο¬ 
νται από τα αρμόδια ελεγκτικά όργανα κατά τη διαπί¬ 
στωση της παράβασης, σε εφαρμογή των διατάξεων 
του νόμου αυτού. 

Άρθρο 25 

Είσπραξη και απόδοση των διοικητικών προστίμων 

Τα διοικητικά πρόστιμα του παρόντος νόμου εισπράτ- 
τονται, σύμφωνα με τον Κώδικα Είσπραξης Δημοσίων 
Εσόδων (Κ.Ε.Δ.Ε.) (ν.δ. 356/1974, Α'90), και αποδίδονται, 
με την επιφύλαξη της παρ. 1 του άρθρου 16 του ν. 2946/ 
2001 (Α'224), στον Κρατικό Προϋπολογισμό. 

Άρθρο 26 

Διοικητική και δικαστική προστασία 

1. Η απόφαση επιβολής διοικητικού προστίμου του 
παρόντος νόμου υπόκειται σε ενδικοφανή προσφυγή 
μέσα σε προθεσμία τριάντα (30) ημερών από την κοι¬ 
νοποίησή της. 

2. Η ενδικοφανής προσφυγή ασκείται ενώπιον του 
Υπουργού Ανάπτυξης και Ανταγωνιστικότητας, εφόσον 
οι διοικητικές κυρώσεις έχουν εκδοθεί από την κεντρι¬ 
κή υπηρεσία του Υπουργείου, και ενώπιον του Γ ενικού 
Γραμματέα Αποκεντρωμένης Διοίκησης, στην περιφέ¬ 
ρεια του οποίου διαπιστώθηκε η παράβαση, σε όλες 
τις άλλες περιπτώσεις. Η απόφαση επί της προσφυγής 
εκδίδεται μέσα σε προθεσμία τριάντα (30) ημερών από 
την κατάθεση της προσφυγής. 

3. Η απόφαση επί της ενδικοφανούς προσφυγής υπό- 
κειται σε προσφυγή ενώπιον του Διοικητικού Πρωτοδι¬ 
κείου του τόπου όπου εδρεύει το όργανο που εξέδωσε 
την απόφαση επιβολής προστίμου, μέσα στην προθε¬ 
σμία της παραγράφου 1 του άρθρου 66 του Κώδικα 
Διοικητικής Δικονομίας. 

Η εμπρόθεσμη άσκηση της προσφυγής και η τυχόν 
υποβολή αίτησης αναστολής δεν αναστέλλουν την εί¬ 
σπραξη του είκοσι τοις εκατό (20%) του προστίμου. 
Μετά την έκδοση απόφασης από το Διοικητικό Πρωτο¬ 
δικείο το ποσοστό είκοσι τοις εκατό (20%) που εισπρά- 
χθηκε συμψηφίζεται ή επιστρέφεται ολικά ή μερικά στον 
διοικούμενο, ανάλογα με την περίπτωση. 

4. Το ύψος του επιβληθέντος διοικητικού προστίμου 
μειώνεται στο ήμισυ εάν ο υπόχρεος εντός τριάντα (30) 
ημερών από την ημερομηνία κοινοποίησης σε αυτόν 
της σχετικής πράξης και σε κάθε περίπτωση πριν την 
άσκηση της ενδικοφανούς προσφυγής της παραγράφου 
1, προβεί σε καταβολή του προστίμου. Η καταβολή αυτή 
συνεπάγεται την αυτοδίκαιη παραίτηση του υπόχρεου 
από κάθε δικαίωμα προσβολής ή αμφισβήτησης της 
πράξης επιβολής προστίμου. 

Άρθρο 27 

Τμήμα Τήρησης Μητρώου Κυρώσεων 

Το Αυτοτελές Τμήμα Τήρησης Μητρώου Κυρώσεων 
Αγορανομικού Κώδικα της Γενικής Διεύθυνσης Εσω¬ 
τερικού Εμπορίου της Γενικής Γραμματείας Εμπορίου 
του Υπουργείου Ανάπτυξης και Ανταγωνιστικότητας, το 
οποίο έχει συσταθεί με το άρθρο 13 του ν. 3668/2008 
(Α'115), μετατρέπεται σε τμήμα και μεταφέρεται και υπά¬ 
γεται εφεξής, ως σύνολο υπηρεσιών, αρμοδιοτήτων και 
θέσεων, στην Υπηρεσία Εποπτείας Αγοράς της Γενικής 
Γραμματείας Καταναλωτή του Υπουργείου Ανάπτυξης 
και Ανταγωνιστικότητας. 

Το προσωπικό που υπηρετεί στο εν λόγω τμήμα κατά 
τη δημοσίευση του παρόντος διατηρεί την υπάρχουσα 
οργανική, μισθολογική και υπαλληλική του κατάσταση. 
Όπου στις κείμενες διατάξεις αναφέρεται το Αυτοτε¬ 
λές Τμήμα Τήρησης Μητρώου Κυρώσεων Αγορανομικού 
Κώδικα, εννοείται εφεξής το Τμήμα Τήρησης Μητρώου 
Κυρώσεων Αγορανομικού Κώδικα της Υπηρεσίας Ελέγ¬ 
χου Αγοράς. 

ΚΕΦΑΛΑΙΟ Β' 

ΡΥΘΜΙΣΗ ΘΕΜΑΤΩΝ ΤΗΣ ΑΓΟΡΑΣ 
ΠΕΤΡΕΛΑΙΟΕΙΔΩΝ 

Αρθρο 28 

Ελάχιστο περιεχόμενο συμβάσεων 
χονδρικής εμπορίας 

1. Η σύμβαση προμήθειας μεταξύ εταιριών εμπορίας 
και συνεργαζόμενων με το σήμα της εταιρίας εμπορίας 
πρατηριούχων καταρτίζεται εγγράφως. 

2. Στη σύμβαση προσδιορίζονται κατόπιν διαπραγμά¬ 
τευσης της εταιρίας εμπορίας και του πρατηριούχου: 
α) η πιστωτική πολιτική, η πολιτική παροχών και εκπτώ¬ 
σεων συμπεριλαμβανομένων των απολογιστικών, β) το 
ύψος και η χρονική διάρκεια για την οποία χορηγούνται 
οι εκπτώσεις, γ) οι τυχόν απολογιστικές εκπτώσεις για 
αγορές συγκεκριμένης περιόδου, η οποία δεν υπερβαίνει 
το ένα (1) έτος. 

3. Το ύψος και η χρονική διάρκεια των εκπτώσεων που 
χορηγούνται, πλην των απολογιστικών, εμφανίζονται 
υποχρεωτικά στα εκδιδόμενα από τις εταιρίες παρα¬ 
στατικά έγγραφα. 

4. Στην ίδια σύμβαση προβλέπεται ότι η χονδρική 
τιμή πώλησης των υγρών καυσίμων και του υγραερίου 
κίνησης διαμορφώνεται εναλλακτικά με βάση: 

α) Τις τιμές αναφοράς μη προσδιοριζόμενες από τα 
συμβαλλόμενα μέρη και προσβάσιμες στον πρατηριού- 
χο, πλέον μεικτού περιθωρίου. Οι εκπτώσεις και παρο¬ 
χές της παραγράφου 2 του παρόντος άρθρου υπολογί¬ 
ζονται επί της ως άνω τιμής αναφοράς που προβλέπεται 
στη σύμβαση. 

β) Την τιμή χονδρικής πώλησης που ανακοινώνουν οι 
εταιρίες εμπορίας καθημερινά στη ΡΑΕ για την περιοχή 
του κάθε πρατηριούχου, μείον τις εκπτώσεις της παρα¬ 
γράφου 2 του παρόντος άρθρου. Η τιμή αυτή χονδρικής 
πώλησης αναπροσαρμόζεται με βάση κριτήρια που είναι 
διαφανή και προσβάσιμα στον πρατηριούχο. 

5. Οι κατά τα ανωτέρω όροι της σύμβασης τροποποι¬ 
ούνται με έγγραφη συμφωνία των μερών. Τυχόν πρό¬ 
βλεψη στη σύμβαση για μονομερή τροποποίηση από 
μέρους των εταιριών εμπορίας όρων που αφορούν στις 
χορηγούμενες εκπτώσεις είναι άκυρη. 


6. Πρατηριούχοι, κατά την έννοια της παραγράφου 1 
του παρόντος άρθρου, θεωρούνται και τα εκμεταλλευ¬ 
όμενα τα πρατήρια πρόσωπα, στα οποία οι εταιρίες 
εμπορίας υγρών καυσίμων και υγραερίου κίνησης εκμι¬ 
σθώνουν ή παραχωρούν τη χρήση ιδιόκτητων ή μισθω¬ 
μένων από αυτές πρατηρίων. 

Άρθρο 29 

Συμβάσεις αποκλειστικής προμήθειας 

1. Η μέγιστη διάρκεια σύμβασης αποκλειστικής προμή¬ 
θειας υγρών καυσίμων και υγραερίου κίνησης ορίζεται 
στα πέντε (5) έτη και δύναται να παρατείνεται κάθε 
φορά με γραπτή συμφωνία των συμβαλλομένων για 
ίσο χρόνο. Η παράταση υφιστάμενης σύμβασης μετά 
τη δημοσίευση του παρόντος νόμου λογίζεται ως νέα 
σύμβαση. 

Σε περίπτωση μίσθωσης από τον πρατηριούχο ή 
παραχώρησης της χρήσης στον πρατηριούχο χώρων 
που είτε ανήκουν στην εταιρία εμπορίας είτε μισθώ¬ 
νονται από αυτήν από τρίτους, μη συνδεδεμένους με 
τον πρατηριούχο, η σύμβαση αποκλειστικής προμήθειας 
μπορεί να είναι διάρκειας μεγαλύτερη της πενταετίας, 
που όμως δεν μπορεί να υπερβαίνει τη διάρκεια της 
μίσθωσης. 

2. Εφόσον η σύμβαση αποκλειστικής προμήθειας είτε 
δεν συνοδεύεται από παροχή οικονομικών και χρημα¬ 
τοδοτικών ανταλλαγμάτων ή πραγματοποίηση επενδύ¬ 
σεων από την εταιρία εμπορίας είτε η αξία αυτών έχει 
ήδη αποπληρωθεί, μπορεί να καταγγελθεί από μέρους 
του πρατηριούχου και χωρίς σπουδαίο λόγο, μετά τη 
συμπλήρωση τριετίας, με τήρηση προθεσμίας έξι (6) 
μηνών. 

Άρθρο 30 

Παροχή οικονομικών και χρηματοδοτικών 
ανταλλαγμάτων 

1. Σε περίπτωση παροχής οικονομικών και χρηματοδο¬ 
τικών ανταλλαγμάτων ή πραγματοποίησης επενδύσεων 
από τις εταιρίες εμπορίας προς τον πρατηριούχο, η 
αξία, καθώς και ο τρόπος αποπληρωμής τους αποτελεί 
αντικείμενο ξεχωριστού κεφαλαίου της μεταξύ τους 
γραπτής σύμβασης. Δεν συνιστά επένδυση προς την 
επιχείρηση λιανικής πώλησης η εγκατάσταση των δια¬ 
κριτικών ενδείξεων, σημάτων και διασχηματισμών της 
εταιρίας εμπορίας που αποβλέπουν στην προβολή των 
διακριτικών αυτής γνωρισμάτων, εκτός από όσα τυχόν 
παραμείνουν προς όφελος του πρατηριούχου. 

2. Η αποπληρωμή της αξίας, των ανταλλαγμάτων ή 
επενδύσεων από τον πρατηριούχο πραγματοποιείται με 
καταβολή ποσοστιαίων δόσεων, σταθερών ή αποκλιμα- 
κούμενων, που καθορίζονται στη σύμβαση. 

3. Στη σύμβαση μπορεί να προβλέπεται το δικαίωμα 
του πρατηριούχου να αποπληρώσει οποιαδήποτε στιγμή 
βάσει αναλογιστικής αποτίμησης το οφειλόμενο υπό¬ 
λοιπο της αξίας του ανταλλάγματος ή της επένδυσης 
και να αποδεσμευτεί από την αντίστοιχη σύμβαση, με 
την επιφύλαξη της παραγράφου 2 του προηγούμενου 
άρθρου. Στην εν λόγω σύμβαση περιλαμβάνονται, επί¬ 
σης, ρήτρες αναφορικά με τον τρόπο και το χρόνο 
απόσβεσης τυχόν επενδύσεων που πραγματοποιούνται 
από τις εταιρίες εμπορίας προς τους πρατηριούχους και 
προσδιορίζονται κατά τρόπο διαφανή τυχόν επιπτώσεις 
της απόσβεσης του κόστους επενδύσεων στις πολιτικές 

παροχών και εκπτώσεων των εταιριών εμπορίας προς 
τους πρατηριούχους. 

Άρθρο 31 

Στο άρθρο 31 του ν. 3784/2009 (Α'137) προστίθεται 
παράγραφος 10 ως εξής: 

«10. Με κοινή απόφαση των Υπουργών Οικονομικών 
και Ανάπτυξης και Ανταγωνιστικότητας επεκτείνεται 
η εφαρμογή των ολοκληρωμένων συστημάτων ελέγ¬ 
χου και ηλεκτρονικής μετάδοσης δεδομένων εισροών- 
εκροών στις ελεύθερες εγκαταστάσεις των εταιριών 
εμπορίας πετρελαιοειδών και των διυλιστηρίων, στις 
εγκαταστάσεις πωλητών πετρελαίου θέρμανσης, στις 
παντός είδους εγκαταστάσεις υγρών καυσίμων ιδιωτι¬ 
κών πρατηρίων του δημόσιου και του ιδιωτικού τομέα, 
καθώς και στις εγκαταστάσεις χημικών προϊόντων (με- 
θανόλης, τολουόλης, διαλυτών κ.λπ.), που αποτελούν 
υλικά πρόσμιξης στα υγρά καύσιμα. 

Με όμοια απόφαση καθορίζονται επίσης, οι προδια¬ 
γραφές, οι διαδικασίες, οι όροι και οι προϋποθέσεις της 
εγκατάστασης για το κάθε είδος καύσιμου ή χημικού 
προϊόντος, των φορολογικών ηλεκτρονικών μηχανισμών, 
της ηλεκτρονικής μετάδοσης δεδομένων, το ακριβές 
χρονοδιάγραμμα εφαρμογής, οι σχετικές μεταβατικές 
διατάξεις και κάθε άλλη αναγκαία λεπτομέρεια. 

Με κοινή απόφαση των Υπουργών Οικονομικών, Ανά¬ 
πτυξης και Ανταγωνιστικότητας και Ναυτιλίας και Αι¬ 
γαίου επεκτείνεται η εφαρμογή των ολοκληρωμένων 
συστημάτων ηλεκτρονικού ελέγχου εισροών-εκροών σε 
πλωτά μέσα μεταφοράς πετρελαιοειδών και ρυθμίζε¬ 
ται κάθε αναγκαία λεπτομέρεια για τις διαδικασίες και 
τους όρους εγκατάστασης, το ακριβές χρονοδιάγραμμα 
εφαρμογής και κάθε αναγκαία λεπτομέρεια.» 

ΚΕΦΑΛΑΙΟ Γ 

ΡΥΘΜΙΣΗ ΘΕΜΑΤΩΝ ΤΩΝ ΛΑΪΚΩΝ ΑΓΟΡΩΝ 

Άρθρο 32 

Εποπτεία Οργανισμών 

1. Η περίπτωση 10 της παρ. ΙΑ' του άρθρου 210 του ν. 
3852/2010 (Α' 87) αντικαθίσταται ως εξής: 

«10. Η εποπτεία του Οργανισμού Λαϊκών Αγορών Ατ¬ 
τικής ασκείται από τον Περιφερειάρχη Αττικής και η 
εποπτεία του Οργανισμού Λαϊκών Αγορών Θεσσαλο¬ 
νίκης ασκείται από τον Περιφερειάρχη Κεντρικής Μα¬ 
κεδονίας.» 

Άρθρο 33 
Ημερήσιο τέλος 

Το άρθρο 17 του ν. 1023/1980 (Α' 47) αντικαθίσταται 
ως εξής: 

« Άρθρο 17 

1. Οι προσερχόμενοι στις λαϊκές αγορές της χώρας κά¬ 
τοχοι επαγγελματικών ή παραγωγικών αδειών υποχρε- 
ούνται να καταβάλουν ημερήσιο ανταποδοτικό τέλος 
στους φορείς λειτουργίας αυτών, το οποίο προορίζεται 
για την κάλυψη των πόσης φύσεως λειτουργικών ανα¬ 
γκών, τη διασφάλιση συνθηκών δημόσιας υγείας, τη 
φύλαξη των χώρων λειτουργίας των λαϊκών αγορών, τον 
εκσυγχρονισμό, τη βελτίωση και την προβολή αυτών. 

Το ύψος του ημερήσιου τέλους, η διαδικασία και ο 
τρόπος καταβολής και είσπραξής του, καθώς και κάθε 
σχετικό θέμα, ρυθμίζονται με αποφάσεις των Διοικητι¬ 


κών Συμβουλίων του Οργανισμού Λαϊκών Αγορών Ατ¬ 
τικής και του Οργανισμού Λαϊκών Αγορών Θεσσαλονί¬ 
κης αντίστοιχα, για τις λαϊκές αγορές που λειτουργούν 
στην Περιφέρεια Αττικής και στη μητροπολιτική ενότητα 
Θεσσαλονίκης της Περιφέρειας Κεντρικής Μακεδονίας, 
οι οποίες εγκρίνονται από τον αντίστοιχο Περιφερειάρ¬ 
χη. Για τις λοιπές λαϊκές αγορές της χώρας τα ανωτέρω 
ζητήματα ρυθμίζονται με απόφαση του Δημάρχου του 
οικείου Δήμου. Ως προς τον καθορισμό του ύψους του 
τέλους, η ανωτέρω απόφαση του Διοικητικού Συμβου¬ 
λίου ή του Δημάρχου αιτιολογείται ειδικά, λαμβάνοντας 
υπόψη τον ανταποδοτικό χαρακτήρα αυτού. 

Οι υπόχρεοι καταβολής του ημερήσιου τέλους στους 
φορείς λειτουργίας των λαϊκών αγορών απαλλάσσονται 
από το τέλος υπέρ δήμων του άρθρου 21 του β.δ. 24- 
9/20.10.1958 (Α'171) για την καθαριότητα και αποκομιδή 
των απορριμμάτων των χώρων που χρησιμοποιούνται 
από τις λαϊκές αγορές και από το τέλος για τη χρήση 
των χώρων λειτουργίας των λαϊκών αγορών της παρ. 9 
του άρθρου 13 του β.δ. 24-9/20.10.1958 (Α'171). 

Η μη καταβολή του ημερήσιου τέλους από υπόχρεο 
για χρονικό διάστημα πέραν των δύο (2) μηνών, συνεπά¬ 
γεται την αναστολή ισχύος της άδειας μέχρι την τακτο¬ 
ποίηση της οφειλής, η οποία επιβάλλεται με απόφαση 
των Διοικητικών Συμβουλίων του Οργανισμού Λαϊκών 
Αγορών Αττικής και του Οργανισμού Λαϊκών Αγορών 
Θεσσαλονίκης αντίστοιχα, για τις λαϊκές αγορές που 
λειτουργούν στην Περιφέρεια Αττικής και στη μητροπο- 
λιτική ενότητα Θεσσαλονίκης της Περιφέρειας Κεντρι¬ 
κής Μακεδονίας, για δε τις λοιπές λαϊκές αγορές της 
χώρας με απόφαση του Δημάρχου του οικείου Δήμου. 

2. Το ημερήσιο τέλος της προηγούμενης παραγράφου 
καταβάλλεται ως εξής: 

α) Οι επαγγελματίες πωλητές των λαϊκών αγορών 
υποχρεούνται στην καταβολή του ημερήσιου τέλους 
ανάλογα με τον αριθμό των ημερών που, με βάση τη 
σχετική άδεια, δικαιούνται να δραστηριοποιούνται κάθε 
ημερολογιακό μήνα. Από το ημερήσιο τέλος απαλλάσ¬ 
σονται οι επαγγελματίες πωλητές, οι οποίοι δεν προ¬ 
σέρχονται στις λαϊκές αγορές, λόγω ανικανότητας προς 
εργασία, η οποία διαρκεί περισσότερο από έναν (1) μήνα 
και βεβαιώνεται από τον αρμόδιο ασφαλιστικό φορέα 
ή λόγω ανωτέρας βίας. 

β) Οι παραγωγοί που κατέχουν άδεια προσέλευσης 
στις λαϊκές αγορές υποχρεούνται στην καταβολή του 
ημερήσιου τέλους μόνον για όσες ημέρες προσέρχονται 
σε αυτές. 

3. Τα ποσά του εισπραττόμενου στις λαϊκές αγορές 
ημερήσιου τέλους, τα οποία σε καμία περίπτωση δεν 
αποτελούν επιχορήγηση, μπορεί να διατίθενται με από¬ 
φαση του καθ’ ύλην αρμόδιου Περιφερειάρχη για τις 
λαϊκές αγορές Αττικής και Θεσσαλονίκης και με από¬ 
φαση του οικείου Δημάρχου για τις λαϊκές αγορές της 
υπόλοιπης χώρας: 

α) Στους Οργανισμούς Λαϊκών Αγορών Αττικής και 
Θεσσαλονίκης για την αντιμετώπιση των λειτουργικών 
αναγκών που προκύπτουν από τη λειτουργία λαϊκών 
αγορών και τη διασφάλιση της δημόσιας υγείας. 

β) Στις Ομοσπονδίες ή τους Συλλόγους, όπου δεν 
υπάρχουν Ομοσπονδίες, των δραστηριοποιούμενων στις 
λαϊκές αγορές επαγγελματιών και παραγωγών πωλητών 
για την κάλυψη λειτουργικών αναγκών τους και τον 
εκσυγχρονισμό και την προβολή των λαϊκών αγορών. 

Ειδικότερα: 

βα) Για τις λαϊκές αγορές χωρικής αρμοδιότητας του 
Οργανισμού Λαϊκών Αγορών Αττικής, δικαιούχοι είναι 
η Πανελλαδική Ομοσπονδία Συλλόγων Παραγωγών 
Αγροτικών Προϊόντων Λαϊκών Αγορών, η Πανελλήνια 
Ομοσπονδία Σωματείων Πωλητών Λαϊκών Αγορών και 
η Ομοσπονδία Επαγγελματιών Πωλητών και Παραγω¬ 
γών Λαϊκών Αγορών Περιφέρειας Αττικής και το ποσό 
εκάστης δικαιούχου καθορίζεται σε ποσοστό 3% επί 
του ημερήσιου τέλους που καταβάλλουν τα μέλη της. 

ββ) Γ ια τις λαϊκές αγορές χωρικής αρμοδιότητας του 
Οργανισμού Λαϊκών Αγορών Θεσσαλονίκης δικαιούχοι 
είναι η Ομοσπονδία Συλλόγων Παραγωγών Λαϊκών Αγο¬ 
ρών Κεντρικής και Δυτικής Μακεδονίας - Θεσσαλίας - 
Θράκης και η Ομοσπονδία Σωματείων Επαγγελματιών 
Παραγωγών Πωλητών Λαϊκών Αγορών Μακεδονίας - 
Θεσσαλίας - Θράκης και το ποσό εκάστης δικαιούχου 
καθορίζεται σε ποσοστό 5% επί του ημερήσιου τέλους 
που καταβάλλουν τα μέλη της. 

βγ) Για τις λαϊκές αγορές της υπόλοιπης χώρας δικαι¬ 
ούχοι είναι οι δύο αντιπροσωπευτικότερες Ομοσπονδί¬ 
ες ή Σύλλογοι, όπου δεν υπάρχουν Ομοσπονδίες, των 
επαγγελματιών και των παραγωγών πωλητών λαϊκών 
αγορών του οικείου Δήμου και το ποσό εκάστης δικαι¬ 
ούχου καθορίζεται σε ποσοστό 5% επί του ημερήσιου 
τέλους που καταβάλλουν τα μέλη της. 

4. Το ποσό της παραγράφου 1 του παρόντος άρθρου 
αποτελεί το μοναδικό ανταποδοτικό τέλος προς τους 
Δήμους για τη λειτουργία των λαϊκών αγορών στους 
χώρους αυτών με τη μορφή τελών καθαριότητας, τελών 
κατάληψης πεζοδρομίου και χρήσης κοινόχρηστων χώ¬ 
ρων. Το ποσό αυτό καθορίζεται σε ποσοστό 40% του 
εισπραττόμενου ημερήσιου τέλους για όλη τη χώρα 
και, για την Αττική και τη Θεσσαλονίκη, βαρύνει τους 
προϋπολογισμούς των αντίστοιχων Οργανισμών. 

5. Οι Ομοσπονδίες ή οι Σύλλογοι, όπου δεν υπάρχουν 
Ομοσπονδίες, των δραστηριοποιούμενων στις λαϊκές 
αγορές επαγγελματιών και παραγωγών πωλητών, για 
να εισπράξουν το προβλεπόμενο ποσό της περίπτωσης 
β' της παραγράφου 3 του παρόντος άρθρου, που τους 
διατίθεται με την απόφαση του οικείου Περιφερειάρχη 
ή Δημάρχου κατά περίπτωση, υποχρεούνται να υποβάλ¬ 
λουν προηγουμένως στο φορέα λειτουργίας των λαϊκών 
αγορών αίτηση με συνημμένη απόφαση του Διοικητικού 
τους Συμβουλίου, στην οποία ορίζεται επακριβώς ο σκο¬ 
πός για τον οποίο προορίζονται τα ποσά. 

Οι φορείς λειτουργίας των λαϊκών αγορών, ειδικότερα 
τα Διοικητικά Συμβούλια των Οργανισμών Λαϊκών Αγο¬ 
ρών Αττικής και Θεσσαλονίκης ή τα δημοτικά συμβούλια 
κατά περίπτωση, με αποφάσεις τους βεβαιώνουν την 
ύπαρξη της σχετικής πίστωσης και εγκρίνουν τη σκοπι¬ 
μότητα και τη διάθεση του προβλεπόμενου ποσού. Με 
την απόφαση έγκρισης καθορίζεται ο σκοπός για τον 
οποίο διατίθεται το ποσό, το χρονικό διάστημα από την 
εκταμίευση, μέσα στο οποίο θα ολοκληρωθεί η διάθεσή 
του, και το οποίο δεν μπορεί να είναι μεγαλύτερο των 
έξι (6) μηνών, καθώς και το χρονικό διάστημα μέσα στο 
οποίο υποχρεούται η Ομοσπονδία ή ο Σύλλογος να 
αποδώσει λογαριασμό, υποβάλλοντας όλα τα νόμιμα 
δικαιολογητικά και παραστατικά έγγραφα, το οποίο δεν 
μπορεί να είναι μεγαλύτερο του ενός (1) μηνάς. 

Σε περίπτωση μη τήρησης της νόμιμης διαδικασίας, η 
απόφαση έγκρισης ανακαλείται από το φορέα έγκρισης 


και η Ομοσπονδία ή ο Σύλλογος υποχρεούται να επι¬ 
στρέφει το χορηγηθέν ποσό, σύμφωνα με τα οριζόμενα 
στις διατάξεις του Κώδικα Είσπραξης Δημοσίων Εσόδων 
(ν.δ. 356/1974, Α'90) και θα αποκλείεται από κάθε διάθε¬ 
ση σχετικού ποσού για χρονικό διάστημα δύο (2) ετών. 

6. Η απόφαση της παραγράφου 3 του παρόντος άρ¬ 
θρου εκδίδεται μέχρι το τέλος Δεκεμβρίου έκαστου 
έτους, έπειτα από πρόταση των οικείων δήμων στην 
εδαφική περιφέρεια των οποίων λειτουργούν λαϊκές 
αγορές και αφορά τέλη καθαριότητας, τέλη κατάλη¬ 
ψης πεζοδρομίου και χρήσης κοινοχρήστων χώρων 
τρέχουσας περιόδου. Οι προτάσεις των οικείων δήμων 
υποβάλλονται στον Περιφερειάρχη μέχρι το τέλος Σε¬ 
πτεμβρίου τρέχοντος έτους. Σε περίπτωση μη υποβολής 
πρότασης από δήμο, η απόφαση εκδίδεται χωρίς την 
πρόταση αυτή. 

7. Οι παράγραφοι 1 και 2 του άρθρου 26 του ν.δ. 3913/ 
1958 (Α'199), όπως επανήλθαν σε ισχύ και συμπληρώθη¬ 
καν με τα εδάφια 1 και 2 της παραγράφου 12 του άρθρου 
27 του ν. 2130/1993 (Α'62) καταργούνται.» 

Άρθρο 34 

Χωροθέτηση λαϊκών αγορών 

Γ ια τις λαϊκές αγορές Αθήνας και Θεσσαλονίκης με 
ειδικά εμπεριστατωμένη αιτιολογημένη απόφαση του 
οικείου Περιφερειάρχη κατόπιν μη δεσμευτικής πρό¬ 
τασης του οικείου Οργανισμού, όπου υφίσταται, και 
μετά από γνώμη του οικείου Δήμου και της οικείας 
Αστυνομικής Αρχής, η οποία αποφαίνεται μόνον σχετι¬ 
κά με την κυκλοφοριακή επίπτωση από τη λειτουργία 
συγκεκριμένης λαϊκής αγοράς, καθορίζονται ο ακριβής 
τόπος λειτουργίας των λαϊκών αγορών και η τυχόν αλ¬ 
λαγή και επέκτασή του. 

Η πρόταση του Οργανισμού αποστέλλεται με επιμέ¬ 
λεια του οικείου Περιφερειάρχη στον Δήμο και στην 
Αστυνομική Αρχή, οι οποίοι οφείλουν να απαντήσουν 
εντός τριάντα (30) ημερών, άλλως ο Περιφερειάρχης 
εκδίδει την απόφαση χωρίς τη γνώμη τους. Γ ια τις λα¬ 
ϊκές αγορές της υπόλοιπης χώρας ο ακριβής τόπος 
λειτουργίας των λαϊκών αγορών και η τυχόν αλλαγή και 
επέκτασή του καθορίζεται με απόφαση του οικείου Δη¬ 
μάρχου μετά από γνώμη της οικείας Αστυνομικής Αρχής. 
Οι Δήμαρχοι υποχρεούνται να παρέχουν οπωσδήποτε 
και κατά προτεραιότητα στους παραγωγούς όλης της 
χώρας θέσεις στις λαϊκές αγορές ευθύνης τους. 

Άρθρο 35 

Διοικητικό Συμβούλιο Οργανισμού Λαϊκών 
Αγορών Αττικής 

1. Η παρ. 1 του άρθρου 7στ του ν. 2323/1995 (ΑΊ45) 
αντικαθίσταται ως εξής: 

«1. Ο Οργανισμός Λαϊκών Αγορών Αττικής διοικείται 
από εννεαμελές Διοικητικό Συμβούλιο, το οποίο απο- 
τελείται από: 

α. Τον Πρόεδρο. 

β.Έναν εκπρόσωπο της Περιφέρειας Αττικής. 

γ.'Εναν εκπρόσωπο της Περιφερειακής Ένωσης Δήμων 
Αττικής. 

δ.Έναν εκπρόσωπο του Συλλόγου Εργαζομένων στον 
Οργανισμό Λαϊκών Αγορών Αττικής. 

ε. Έναν εκπρόσωπο της Πανελλήνιας Ομοσπονδίας 
Σωματείων Επαγγελματιών Πωλητών Λαϊκών Αγορών. 

στ.Έναν εκπρόσωπο της Πανελλαδικής Ομοσπονδίας 
Συλλόγων Παραγωγών Αγροτικών Προϊόντων Πωλητών 
Λαϊκών Αγορών. 

ζ.Έναν εκπρόσωπο της Ομοσπονδίας Επαγγελματιών 
Πωλητών και Παραγωγών Λαϊκών Αγορών Περιφέρειας 
Αττικής που ασκεί την επαγγελματική του δραστηριό¬ 
τητα στην Περιφέρεια Αττικής. 

η.Έναν εκπρόσωπο του Ενιαίου Φορέα Ελέγχου Τρο¬ 
φίμων. 

θ. Έναν εκπρόσωπο του Υπουργείου Ανάπτυξης και 
Ανταγωνιστικότητας, που ορίζεται με απόφαση του 
Υπουργού. 

Τα υπό στοιχεία β' έως θ' μέλη του Διοικητικού Συμ¬ 
βουλίου ορίζονται από τους οικείους φορείς και όργανα, 
εντός προθεσμίας ενός (1) μηνός από σχετική πρόσκλη¬ 
ση του Περιφερειάρχη Αττικής. Σε περίπτωση άπρακτης 
παρέλευσης της εν λόγω προθεσμίας, τα ανωτέρω μέλη 
ορίζονται από τον ανωτέρω Περιφερειάρχη.» 

2. Το τρίτο εδάφιο της παρ. 2 του άρθρου 7στ του ν. 
2323/1995 (Α'145) αντικαθίσταται ως εξής: 

«2. Ο Πρόεδρος διορίζεται με κοινή απόφαση του 
Υπουργού Ανάπτυξης και Ανταγωνιστικότητας και του 
Περιφερειάρχη Αττικής. Το Διοικητικό Συμβούλιο εκλέ¬ 
γει ένα μέλος του ως Αντιπρόεδρο. Η θητεία των μελών 
του Δ.Σ. είναι διετής. Στο Δ.Σ. συμμετέχει ως εισηγητής 
χωρίς δικαίωμα ψήφου ο προϊστάμενος της Διεύθυνσης 
του Οργανισμού Λαϊκών Αγορών Αττικής. Χρέη γραμμα¬ 
τέα εκτελεί υπάλληλος του Οργανισμού Λαϊκών Αγορών 
Αττικής που ορίζεται, μαζί με τον αναπληρωτή του, από 
τον Πρόεδρο του Διοικητικού Συμβουλίου.» 

3. Στην παρ. 4 του άρθρου 7στ του ν. 2323/1995 προ¬ 
στίθεται εδάφιο ως εξής: 

«Στον Οργανισμό Λαϊκών Αγορών Αττικής συνιστάται 
μια θέση δικηγόρου παρ’ Αρείω Πάγω με σχέση έμμι¬ 
σθης εντολής ο οποίος προσλαμβάνεται με τη διαδι¬ 
κασία του άρθρου 11 του ν.1649/1986 για τον εξώδικο 
και δικαστικό χειρισμό υποθέσεων του Οργανισμού. Οι 
απολαβές του καθορίζονται σύμφωνα με τη διάταξη 
της παρ. 1 του άρθρου 4 του ν. 4024/2011.» 

Άρθρο 36 

Διοικητικό Συμβούλιο Οργανισμού 
Λαϊκών Αγορών Θεσσαλονίκης 

1. α. Το πρώτο εδάφιο της παρ. 1 του άρθρου 8α του 
ν. 2323/1995 αντικαθίσταται ως εξής: 

«1. Ιδρύεται νομικό πρόσωπο δημοσίου δικαίου με την 
επωνυμία Οργανισμός Λαϊκών Αγορών Θεσσαλονίκης, που 
εποπτεύεται από τον Περιφερειάρχη Κεντρικής Μακεδο¬ 
νίας, έχει έδρα τη Θεσσαλονίκη και η δικαιοδοσία του 
εκτείνεται στην Περιφερειακή Ενότητα Θεσσαλονίκης.» 

β. Η περίπτωση α' της παρ. 2 του άρθρου 8α του ν. 
2323/1995 αντικαθίσταται ως εξής: 

«2. α) Ο Οργανισμός Λαϊκών Αγορών Θεσσαλονίκης 
διοικείται από εννεαμελές Διοικητικό Συμβούλιο, το 
οποίο αποτελείται από: 

αα. Τον Πρόεδρο. 

αβ.Έναν εκπρόσωπο της Περιφέρειας Κεντρικής Μα¬ 
κεδονίας. 

αγ.Έναν εκπρόσωπο της Περιφερειακής Ένωσης Δή¬ 
μων Κεντρικής Μακεδονίας. 

αδ.Έναν εκπρόσωπο της Ομοσπονδίας Συλλόγων Πα¬ 
ραγωγών Λαϊκών Αγορών Κεντρικής και Δυτικής Μακε¬ 
δονίας - Θεσσαλίας - Θράκης. 


αε. Έναν εκπρόσωπο της Ομοσπονδίας Σωματείων 
Επαγγελματιών Παραγωγών Λαϊκών Αγορών Θεσσαλίας, 
Μακεδονίας και Θράκης. 

αστ. Έναν εκπρόσωπο των Παραγωγών Αγροτικών 
Προϊόντων Πωλητών Λαϊκών Αγορών που ασκεί την 
επαγγελματική του δραστηριότητα στη Μητροπολι- 
τική Ενότητα Θεσσαλονίκης και προτείνεται από τον 
αντιπροσωπευτικότερο σύλλογο παραγωγών εντός του 
ανωτέρω διοικητικού ορίου. 

αζ.Έναν εκπρόσωπο των Εργαζομένων στον Οργανι¬ 
σμό Λαϊκών Αγορών Θεσσαλονίκης. 

αη. Έναν εκπρόσωπο του Ενιαίου Φορέα Ελέγχου 
Τροφίμων. 

αθ.Έναν εκπρόσωπο του Υπουργείου Ανάπτυξης και 
Ανταγωνιστικότητας που ορίζεται με απόφαση του 
Υπουργού. 

Τα υπό στοιχεία αβ' έως αθ' μέλη του Διοικητικού 
Συμβουλίου ορίζονται από τους οικείους φορείς και 
όργανα, εντός προθεσμίας ενός (1) μηνός από σχετική 
πρόσκληση του Περιφερειάρχη Κεντρικής Μακεδονίας. 
Σε περίπτωση άπρακτης παρέλευσης της εν λόγω προ¬ 
θεσμίας, τα ανωτέρω μέλη ορίζονται από τον ανωτέρω 
Περιφερειάρχη.» 

2. Τα εδάφια πρώτο έως και τέταρτο της περίπτωσης 
γ' της παρ. 2 του άρθρου 8α του ν. 2323/1995 (Α'145) 
αντικαθίστανται ως εξής: 

«γ) Ο Πρόεδρος διορίζεται με κοινή απόφαση του 
Υπουργού Ανάπτυξης και Ανταγωνιστικότητας και του 
Περιφερειάρχη Κεντρικής Μακεδονίας. Το Διοικητικό 
Συμβούλιο εκλέγει ένα μέλος του ως Αντιπρόεδρο. Η 
θητεία των μελών του Δ.Σ. είναι διετής. Στο Δ.Σ. συμμε¬ 
τέχει ως εισηγητής χωρίς δικαίωμα ψήφου ο προϊστά¬ 
μενος της Διεύθυνσης του Οργανισμού Λαϊκών Αγορών 
Θεσσαλονίκης. Χρέη Γραμματέα εκτελεί υπάλληλος του 
Οργανισμού Λαϊκών Αγορών Θεσσαλονίκης που ορίζε¬ 
ται, μαζί με τον αναπληρωτή του, από τον Πρόεδρο του 
Διοικητικού Συμβουλίου.» 

3. Στην παρ. 2 του άρθρου 8α του ν. 2323/1995 προ¬ 
στίθεται περίπτωση ε' ως εξής: 

«ε. Στον Οργανισμό Λαϊκών Αγορών Θεσσαλονίκης 
συνιστάται μια θέση δικηγόρου παρ’ Αρείω Πάγω με 
σχέση έμμισθης εντολής, ο οποίος προσλαμβάνεται 
με τη διαδικασία του άρθρου 11 του ν.1649/1986 για τον 
εξώδικο και δικαστικό χειρισμό υποθέσεων του Οργα¬ 
νισμού. Οι απολαβές του καθορίζονται σύμφωνα με τη 
διάταξη της παρ.1 του άρθρου 4 του ν. 4024/2011.» 

Άρθρο 37 

Χρηματικά πρόστιμα 

Μετά το άρθρο 7στ του ν. 2323/1995 προστίθεται άρ¬ 
θρο 7ζ ως εξής: 

«Άρθρο 7ζ 

Για τα χρηματικά πρόστιμα που προβλέπονται στο 
άρθρο 5 και τις παραγράφους 9 και 10 του άρθρου 7 
του παρόντος και στο εδάφιο α' της παρ. 2 του άρ¬ 
θρου 9 του π.δ. 51/2006 (Α'116), εφόσον ο υπόχρεος 
εντός της προθεσμίας της παραγράφου 4 του άρθρου 
5 του παρόντος προσέλθει στη Δ.Ο.Υ. όπου υπάγεται 
και καταβάλλει το επιβληθέν με την απόφαση επιβολής 
χρηματικό πρόστιμο, το ποσό του προστίμου μειώνεται 
κατά το ήμισυ. 

Το αποδεικτικό καταβολής του μειωμένου προστίμου 
προσκομίζεται στην αρμόδια υπηρεσία εντός πέντε (5) 
εργάσιμων ημερών. Η ανωτέρω ρύθμιση συνεπάγεται 
αυτοδικαίως την παραίτηση από την άσκηση προ¬ 
σφυγής κατά της πράξης βεβαίωσης της παράβασης 
ενώπιον του αρμόδιου Διοικητικού Πρωτοδικείου ή την 
άσκηση ενδικοφανούς προσφυγής.» 

Άρθρο 38 

Διοικητικές και οργανωτικές ρυθμίσεις 

1. Το άρθρο 7 του π.δ. 489/1987 (Α' 226) αντικαθίσταται 
ως εξής: 

«Αρθρο 7 
Προϊστάμενοι 

1. Στη Διεύθυνση προΐσταται υπάλληλος των κλάδων 
ΠΕ Διοικητικού-Οικονομικού ή ΠΕ Πληροφορικής και εν 
ελλείψει ΤΕ Διοικητικού-Λογιστικού και εν ελλείψει ΤΕ 
Πληροφορικής. 

2. Στα Τμήματα Οργάνωσης Λαϊκών Αγορών, Λειτουρ¬ 
γίας Λαϊκών Αγορών, Εσόδων, Διοίκησης Προσωπικού 
και Οικονομικής Διοίκησης προ'ΐστανται υπάλληλοι των 
κλάδων ΠΕ Διοικητικού-Οικονομικού και εν ελλείψει ΤΕ 
Διοικητικού-Λογιστικού και εν ελλείψει ΔΕ Διοικητικού- 
Λογιστικού. 

3. Στο Τμήμα Μηχανογράφησης προΐσταται υπάλλη¬ 
λος των κλάδων ΠΕ Πληροφορικής και εν ελλείψει ΤΕ 
Πληροφορικής και εν ελλείψει ΔΕ Πληροφορικής.» 

2. Το άρθρο 8 του π.δ. 51/2006 (Α'53) αντικαθίσταται 
ως εξής: 

«Άρθρο 8 

Λειτουργία Λαϊκών Αγορών 

1. Οι λαϊκές αγορές λειτουργούν από Δευτέρα μέχρι 
Σάββατο, εκτός των επισήμων ή τοπικών αργιών. Κατ’ 
εξαίρεση, επιτρέπεται η λειτουργία λαϊκών αγορών και 
τις Κυριακές αποκλειστικά με τη συμμετοχή παραγω¬ 
γών, σε χώρους που δεν εμποδίζουν την κυκλοφορία 
των οχημάτων. Με κοινή απόφαση των Υπουργών Ανά¬ 
πτυξης και Ανταγωνιστικότητας και Αγροτικής Ανάπτυ¬ 
ξης και Τροφίμων, καθορίζονται οι ειδικότεροι όροι και 
προϋποθέσεις για τη λειτουργία των λαϊκών αγορών 
κατά τις Κυριακές και ενδεικτικά ο φορέας επίβλεψης, 
το ύψος και ο τρόπος είσπραξης των ανταποδοτικών 
τελών καθαριότητας, ο τρόπος επιλογής και συμμε¬ 
τοχής των παραγωγών, το ωράριο λειτουργίας τους, 
καθώς και κάθε άλλη λεπτομέρεια για την εφαρμογή 
της παρούσας παραγράφου. 

2. Το ωράριο λειτουργίας των λαϊκών αγορών καθο¬ 
ρίζεται για μεν τις λαϊκές αγορές αρμοδιότητας των 
Οργανισμών Λαϊκών Αγορών Αττικής και Θεσσαλονίκης 
με απόφαση του οικείου Διοικητικού Συμβουλίου του 
Οργανισμού κατά περίπτωση, για δε τις λαϊκές αγορές 
των λοιπών περιφερειών της χώρας με αποφάσεις των 
οικείων οργάνων των δήμων του ν. 3463/2006 (ΑΊ14), 
όπως έχει τροποποιηθεί και συμπληρωθεί με τις δια¬ 
τάξεις του ν. 3852/2010 (Α' 87).» 

3. Στην παρ. 3 του άρθρου 3 του π.δ. 51/2006 (Α' 53), 
το οποίο τροποποιήθηκε με το π.δ. 116/2008 (Α'179), 
προστίθεται εδάφιο ιε' ως εξής: 

«ιε) Τυροκομικά προϊόντα. Επιτρέπεται η πώληση σε 
λαϊκή αγορά, εφόσον έχουν παραχθεί σε εγκεκριμένη 
εγκατάσταση, φέρουν σήμανση αναγνώρισης (κωδικό 


αριθμό έγκρισης), σύμφωνα με τους Κανονισμούς (ΕΚ) 
852/2004 και 853/2004 και έχουν συμμορφωθεί με τις 
απαιτήσεις της κείμενης νομοθεσίας για την επισήμαν¬ 
ση. Ειδικότερα κατά τη μεταφορά και πώληση θα πρέπει 
να τηρούνται οι απαιτήσεις του Κεφαλαίου III του Πα¬ 
ραρτήματος II του Κανονισμού (ΕΚ) 852/2004. 

Με απόφαση του Υπουργού Ανάπτυξης και Ανταγωνι¬ 
στικότητας καθορίζονται, επιπλέον των δικαιολογητικών 
που προβλέπονται στις παραγράφους 4, 5 και 6 του 
παρόντος άρθρου, τα δικαιολογητικά για την έκδοση και 
ανανέωση των αδειών του παρόντος εδαφίου, καθώς και 
η διαδικασία έκδοσης των βεβαιώσεων της παραγράφου 
6 του παρόντος άρθρου.» 

Άρθρο 39 

Μεταβατική διάταξη 

Η θητεία των υφισταμένων Διοικητικών Συμβουλίων 
των Οργανισμών Λαϊκών Αγορών Αττικής και Θεσσαλο¬ 
νίκης παύει αυτοδικαίως με τη δημοσίευση στην Εφη¬ 
μερίδα της Κυβερνήσεως των αντίστοιχων αποφάσεων 
για το διορισμό των νέων, σύμφωνα με τον παρόντα 
νόμο. Μέχρι το διορισμό νέων Διοικητικών Συμβουλίων 
τα υφιστάμενα αποφασίζουν μόνον για τα τρέχοντα 
ζητήματα των Οργανισμών. 

ΚΕΦΑΛΑΙΟ Δ' 

ΡΥΘΜΙΣΕΙΣ ΘΕΜΑΤΩΝ ΣΥΛΛΟΓΙΚΩΝ ΑΓΩΓΩΝ ΚΑΙ 
ΚΑΤΑΓΓΕΛΙΩΝ ΚΑΤΑΝΑΛΩΤΩΝ, ΕΘΝΙΚΟΥ 
ΣΥΜΒΟΥΛΙΟΥ ΚΑΤΑΝΑΛΩΤΗ ΚΑΙ ΑΓΟΡΑΣ 

Αρθρο 40 

Τροποποίηση του άρθρου 10 του ν. 2251/1994 

1. Η περίπτωση δ' της παρ. 6 του άρθρου 10 του ν. 
2251/1994 αντικαθίσταται ως εξής: 

«δ) επιχορήγηση από τους οργανισμούς τοπικής αυτο¬ 
διοίκησης (Ο.Τ.Α.) πρώτου και δεύτερου βαθμού». 

2. Η περίπτωση στ' της παρ. 6 του άρθρου 10 του ν. 
2251/1994 αντικαθίσταται ως εξής: 

«στ) το ποσό που επιδικάζεται κατά την παράγραφο 
22 του παρόντος και». 

3. Η παρ. 7 του άρθρου 10 του ν. 2251/1994 αντικαθί¬ 
σταται ως εξής: 

«7. Κάθε απόφαση επιχορήγησης των ενώσεων κα¬ 
ταναλωτών οποιουδήποτε βαθμού από οποιονδήποτε 
φορέα σύμφωνα με τις περιπτώσεις δ' και ε' της προη¬ 
γούμενης παραγράφου κοινοποιείται υποχρεωτικά στη 
Γενική Γραμματεία Καταναλωτή.» 

4. Η παρ. 12 του άρθρου 10 του ν. 2251/1994 αντικαθί¬ 
σταται ως εξής: 

«12. Στη Γενική Γραμματεία Καταναλωτή συνιστάται 
πενταμελής επιτροπή, η οποία αποτελείται από: α) δύο 
Προϊσταμένους Διεύθυνσης της Γραμματείας αυτής, οι 
οποίοι προτείνονται με τον αναπληρωτή τους από τον 
Γ ενικό Γ ραμματέα Καταναλωτή, β) έναν εκπρόσωπο του 
Συνηγόρου του Καταναλωτή και γ) δύο εκπροσώπους 
των ενώσεων καταναλωτών που είναι μέλη του Εθνι¬ 
κού Συμβουλίου Καταναλωτή και Αγοράς (Ε.Σ.Κ.Α.) και 
εκλέγονται με τους αναπληρωτές τους από το Ε.Σ.Κ.Α.. 

Ο Πρόεδρος και τα μέλη της Επιτροπής διορίζονται 
με απόφαση του Υπουργού Ανάπτυξης και Ανταγωνιστι¬ 
κότητας με θητεία τριών (3) ετών. Τ α μέλη που προέρ¬ 
χονται από τον Ε.Σ.Κ.Α. δεν επιτρέπεται να διοριστούν 
για δύο συνεχόμενες θητείες. 

Έργο της επιτροπής είναι η πιστοποίηση της πραγ¬ 
ματικής λειτουργίας των ενώσεων καταναλωτών και 
της τήρησης των παραγράφων 5, 6, 8 έως και 11 του 
παρόντος. Η πιστοποίηση ανακαλείται από την Επιτρο¬ 
πή εγγράφως σε περίπτωση που ενώσεις καταναλωτών 
οποιουδήποτε βαθμού δεν υλοποιούν καμία δράση για 
δύο συνεχή έτη ή δεν συμμορφώνονται με τα οριζόμε¬ 
να στις παραγράφους 8 έως 11. Οι αδρανείς ενώσεις 
καταναλωτών δεν δικαιούνται επιχορήγησης από Ο.Τ.Α. 
πρώτου και δεύτερου βαθμού. Η πενταμελής επιτροπή 
συνεδριάζει τακτικώς εντός του πρώτου τριμήνου κάθε 
ημερολογιακού έτους και εκτάκτως οποτεδήποτε κληθεί 
να πιστοποιήσει νέα καταναλωτική οργάνωση. Με από¬ 
φαση του Υπουργού Ανάπτυξης και Ανταγωνιστικότητας 
ορίζονται οι όροι και οι προϋποθέσεις πιστοποίησης των 
καταναλωτικών οργανώσεων.» 

5. Η παρ. 22 του άρθρου 10 του ν. 2251/1994 αντικαθί¬ 
σταται ως εξής: 

«22. Χρηματική ικανοποίηση λόγω ηθικής βλάβης κατά 
την περίπτωση β' της παραγράφου 16 για την αυτή 
παράβαση παρέχεται μία μόνο φορά. Εκ του ποσού που 
επιδικάζεται κατά το προηγούμενο εδάφιο ποσοστό 
20% διατίθεται στη Γενική Γραμματεία Καταναλωτή 
εντός μηνάς από την είσπραξή του για σκοπούς προώ¬ 
θησης πολιτικών προστασίας του καταναλωτή και εκ¬ 
παίδευσης του προσωπικού που απασχολείται στη Γενι¬ 
κή Γραμματεία Καταναλωτή. Με απόφαση του Υπουργού 
Ανάπτυξης και Ανταγωνιστικότητας ρυθμίζονται τα θέ¬ 
ματα εφαρμογής της παρούσας παραγράφου.» 

6. Στο πρώτο εδάφιο της παρ. 27 του άρθρου 10 του 
ν. 2251/1994 καταργείται το στοιχείο γ' και τα στοιχεία 
δ' και ε' αναριθμούνται σε γ' και δ'. 

7. Το πρώτο εδάφιο της παρ. 28 του άρθρου 10 του ν. 
2251/1994 αντικαθίσταται ως εξής: 

«28. Η διαγραφή της ένωσης καταναλωτών από το Μη¬ 
τρώο ενεργείται με απόφαση του Υπουργού Ανάπτυξης 
και Ανταγωνιστικότητας.» 

Άρθρο 41 

Τροποποίηση του άρθρου 12 του ν. 2251/1994 

1. Η παρ. 2 του άρθρου 12 του ν. 2251/1994 αντικαθί¬ 
σταται ως εξής: 

«2. Το Ε.Σ.Κ.Α. αποτελείται από: 
α) τρεις (3) εκπροσώπους του Υπουργείου Ανάπτυξης 
και Ανταγωνιστικότητας, μετά των αναπληρωτών αυτών, 
β) τον Συνήγορο του Καταναλωτή, 
γ) έναν (1) εκπρόσωπο από κάθε δευτεροβάθμια ένωση 
καταναλωτών, 

δ) πέντε (5) εκπρόσωπους πρωτοβάθμιων ενώσεων 
καταναλωτών, 

ε) έναν (1) εκπρόσωπο που προτείνεται από την Επι¬ 
τροπή Ανταγωνισμού, 

στ) έναν (1) εκπρόσωπο που προτείνεται από την Κε¬ 
ντρική Ένωση Επιμελητηρίων (Κ.Ε.Ε.), 
ζ) έναν (1) εκπρόσωπο που προτείνεται από τον Ελ¬ 
ληνικό Οργανισμό Τουρισμού (Ε.Ο.Τ.), 
η) έναν (1) εκπρόσωπο που προτείνεται από τον Ενιαίο 
φορέα Ελέγχου Τροφίμων (Ε.Φ.Ε.Τ), 
θ) έναν (1) εκπρόσωπο που προτείνεται από την Τρά¬ 
πεζα της Ελλάδος, 

ι) έναν (1) εκπρόσωπο που προτείνεται από την Ελλη¬ 
νική Ένωση Τραπεζών (Ε.Ε.Τ), 


ια) έναν (1) εκπρόσωπο που προτείνεται από το Σύν¬ 
δεσμο Επιχειρήσεων Λιανικής Πωλήσεως Ελλάδος 
(Σ.Ε.Λ.Π.Ε), 

ιβ) έναν (1) εκπρόσωπο που προτείνεται από τη Γ ενική 
Συνομοσπονδία Επαγγελματιών και Βιοτεχνών Ελλάδος 
(Γ.Σ.Ε.Β.Ε), 

ιγ) έναν (1) εκπρόσωπο που προτείνεται από την'Ενω- 
ση Ασφαλιστικών Επιχειρήσεων, 
ιδ) έναν (1) εκπρόσωπο που προτείνεται από τον Σύν¬ 
δεσμο Ελληνικών Τουριστικών Επιχειρήσεων (Σ.Ε.Τ.Ε.), 
ιε) έναν (1) εκπρόσωπο που προτείνεται από την Πα¬ 
νελλήνια Συνομοσπονδία Ενώσεων Γεωργικών Συνεται¬ 
ρισμών (ΠΑ.Σ.Ε.ΓΕ.Σ), 

ιστ) έναν (1) εκπρόσωπο που προτείνεται από το Σύν¬ 
δεσμο Ελληνικών Βιομηχανιών (Σ.Ε.Β.), 
ιζ) έναν (1) εκπρόσωπο που προτείνεται από την Εθνική 
Συνομοσπονδία Ελληνικού Εμπορίου (Ε.Σ.Ε.Ε.), 
ιη) έναν (1) εκπρόσωπο που προτείνεται από την Ομο¬ 
σπονδία Σωματείων Ατόμων με Αναπηρίες, 
ιθ) έναν (1) εκπρόσωπο υπηρεσιών γενικού - κοινωνι¬ 
κού ενδιαφέροντος (μεταφορά, ύδρευση, ηλεκτρισμός, 
φυσικό αέριο, τηλεπικοινωνίες, ταχυδρομικές υπηρεσίες 
κ.λπ.), ανάλογα με την θεματική ενότητα.» 

2. Μετά την παρ. 2 του άρθρου 12 του ν. 2251/1994 
προστίθεται παράγραφος 2α ως εξής: 

«2α. Στο Ε.Σ.Κ.Α., όπου κριθεί αναγκαίο, καλούνται χω¬ 
ρίς δικαίωμα ψήφου κατά περίπτωση: 

• οι Προϊστάμενοι των διευθύνσεων που είναι αρ¬ 
μόδιες σε θέματα προστασίας του Καταναλωτή του 
Υπουργείου Ανάπτυξης και Ανταγωνιστικότητας, 

• πρόσωπα με εξειδικευμένες γνώσεις σε θέματα προ¬ 
στασίας καταναλωτή και 

• εκπρόσωποι άλλων παραγωγικών τάξεων, καθώς και 
άλλοι φορείς που εμπλέκονται σε θέματα προστασίας 
του καταναλωτικού κοινού.» 

3. Η παρ. 3 του άρθρου 12 του ν. 2251/1994 αντικαθί¬ 
σταται ως εξής: 

«3. Τα υπό στοιχεία γ' έως ιθ' μέλη του Ε.Σ.Κ.Α. της 
παραγράφου 2 προτείνονται με τους αναπληρωτές τους 
από τους οικείους φορείς, εντός αποκλειστικής προ¬ 
θεσμίας τριάντα (30) ημερών από την κοινοποίηση σε 
αυτούς σχετικής πρόσκλησης του Υπουργού Ανάπτυξης 
και Ανταγωνιστικότητας. 

Αν οι φορείς αυτοί δεν προτείνουν τους εκπροσώπους 
τους εντός της προθεσμίας του προηγούμενου εδαφί¬ 
ου, οι εκπρόσωποι αυτοί ορίζονται από τον Υπουργό 
Ανάπτυξης και Ανταγωνιστικότητας. 

Ειδικά όσον αφορά τους εκπροσώπους των ενώσεων 
καταναλωτών της παραγράφου 2, και σε περίπτωση 
που δεν καλύπτονται οι προαναφερόμενες θέσεις του 
στοιχείου γ' της παραγράφου 2 από εκπροσώπους δευ¬ 
τεροβάθμιων ενώσεων καταναλωτών, οι κενές θέσεις 
καλύπτονται από εκπροσώπους πρωτοβάθμιων ενώσεων 
καταναλωτών. Ο εκπρόσωπος της πρωτοβάθμιας ένω¬ 
σης του στοιχείου δ 'της παραγράφου 2 δεν μπορεί να 
συμμετέχει στο Ε.Σ.Κ.Α., αν η ένωση που ανήκει είναι 
μέλος της δευτεροβάθμιας ένωσης που συμμετέχει δια 
εκπροσώπου στο Ε.Σ.Κ.Α.. 

Η θητεία των μελών του Ε.Σ.Κ.Α. είναι τριετής και 
μπορεί να ανανεωθεί μία ή περισσότερες φορές, για 
ίσο χρόνο. Η θητεία των μελών του Ε.Σ.Κ.Α. λήγει πριν 
παρέλθει ο χρόνος της, σε περίπτωση θανάτου, παραί¬ 
τησης, διακοπής της συμμετοχής τους στο φορέα που 

εκπροσωπούν ή αποβολής της οικείας ένωσης κατανα¬ 
λωτών σύμφωνα με την παράγραφο 27 του άρθρου 10.» 

4. Η παρ. 4 του άρθρου 12 του ν. 2251/1994 τροποποι¬ 
είται ως εξής: 

«4. Το Ε.Σ.Κ.Α. συγκροτείται με απόφαση του Υπουργού 
Ανάπτυξης και Ανταγωνιστικότητας. Με την ίδια από¬ 
φαση επιλέγεται και ορίζεται ο Πρόεδρος του Ε.Σ.Κ.Α., 
μετά του αναπληρωτή αυτού, μεταξύ των, υπό στοιχείο 
α' της παραγράφου 2, μελών. Με όμοια απόφαση ορί¬ 
ζεται γραμματέας του Ε.Σ.Κ.Α. μετά του αναπληρωτή 
αυτού μεταξύ των υπάλληλων της Γενικής Γραμματείας 
Καταναλωτή.» 

5. Η παρ. 7 του άρθρου 12 του ν. 2251/1994 διαγράφεται. 

6. Η παρ. 8 του άρθρου 12 του ν. 2251/1994 αντικαθί¬ 
σταται ως εξής: 

«8. Οι δαπάνες λειτουργίας του Ε.Σ.Κ.Α. βαρύνουν τις 
πιστώσεις της Γ ενικής Γ ραμματείας Καταναλωτή.» 

7. Η παρ. 9 του άρθρου 12 του ν. 2251/1994 αντικαθί¬ 
σταται ως εξής: 

«9. Τα μέλη του Ε.Σ.Κ.Α. δεν δικαιούνται αμοιβής για 
τη συμμετοχή τους στα όργανα αυτά. Τα μέλη που 
διαμένουν εκτός Αθηνών λαμβάνουν τα έξοδα κίνησης 
σύμφωνα με τις κείμενες διατάξεις.» 

Άρθρο 42 

Τροποποίηση του άρθρου 13α και 
προσθήκη άρθρου 13β στο ν. 2251/1994 

1. Η παρ. 2 του άρθρου 13α του ν. 2251/1994 αντικαθί¬ 
σταται ως εξής: 

«2. Με την επιφύλαξη των διατάξεων του Ποινικού Κώ¬ 
δικα, των Κανόνων Ρύθμισης της Αγοράς Προϊόντων και 
της Παροχής Υπηρεσιών και διατάξεων άλλων ειδικών 
νομοθετημάτων, σε βάρος των προμηθευτών που παρα¬ 
βαίνουν τις διατάξεις του παρόντος νόμου επιβάλλεται, 
με απόφαση του Υπουργού Ανάπτυξης και Ανταγωνιστι¬ 
κότητας, κατόπιν καταγγελίας ή και αυτεπαγγέλτως μια 
ή περισσότερες από τις παρακάτω κυρώσεις: 

α) Σύσταση για συμμόρφωση, εντός οριζόμενης προ¬ 
θεσμίας και άρση της προσβολής και παράλειψης στο 
μέλλον. 

β) Πρόστιμο από χίλια πεντακόσια (1.500) έως ένα 
εκατομμύριο (1.000.000) ευρώ. Σε περίπτωση που εκδο- 
θούν σε βάρος του ίδιου προμηθευτή περισσότερες από 
τρεις (3) αποφάσεις επιβολής προστίμου, το ανώτατο 
όριο προστίμου διπλασιάζεται. 

γ) Προσωρινή διακοπή της λειτουργίας της επιχείρη¬ 
σης ή τμήματός της για χρονικό διάστημα από τρεις (3) 
μήνες έως ένα (1) έτος σε περίπτωση που εκδοθούν σε 
βάρος του ίδιου προμηθευτή περισσότερες από τρεις 
(3) αποφάσεις επιβολής προστίμου.» 

2. Στο ν. 2251/1994 προστίθεται άρθρο 13β ως εξής: 

«Άρθρο 13β 

Κάθε καταναλωτής ή ένωση καταναλωτών έχει το 
δικαίωμα να καταγγέλλει ενώπιον της Γενικής Γραμ¬ 
ματείας Καταναλωτή παραβάσεις των διατάξεων του 
παρόντος νόμου. Οι καταγγελίες που λαμβάνει η Γ ενική 
Γραμματεία Καταναλωτή κατατάσσονται ως εξής: 

α) Καταγγελίες περί ζητημάτων που δεν εμπίπτουν 
στις αρμοδιότητες της Γενικής Γραμματείας Κατανα¬ 
λωτή με βάση τις διατάξεις του παρόντος νόμου δια¬ 
βιβάζονται στην αρμόδια υπηρεσία και ενημερώνεται 


σχετικά ο καταγγέλλων μέσα σε προθεσμία δέκα (10) 
ημερών από την υποβολή τους. 

β) Καταγγελίες με αίτημα εμφανώς αόριστο, ακατάλη¬ 
πτο ή αίτημα που επαναλαμβάνεται κατά τρόπο κατα¬ 
χρηστικό, τίθενται στο αρχείο της Γ ενικής Γ ραμματείας 
Καταναλωτή και ενημερώνεται σχετικά ο καταγγέλλων 
μέσα σε προθεσμία τριάντα (30) ημερών από την υπο¬ 
βολή τους. Η Γ ενική Γ ραμματεία Καταναλωτή δεν είναι 
υποχρεωμένη να απαντά σε αιτήματα καταναλωτών υπό 
μορφή γνωμοδότησης ή σε ερωτήματα επί ιδιωτικής (ρύ¬ 
σεως υποθέσεων που δεν στοιχειοθετούν καταγγελίες 
παραβάσεων του παρόντος νόμου. 

γ) Καταγγελίες περί ζητημάτων που εμπίπτουν στις 
αρμοδιότητες της Γ ενικής Γ ραμματείας Καταναλωτή με 
βάση τις διατάξεις του παρόντος νόμου. Στην περίπτω¬ 
ση αυτή, η Γ ενική Γ ραμματεία Καταναλωτή προβαίνει σε 
περαιτέρω αξιολόγηση της αναγκαιότητας διερεύνησής 
τους λαμβάνοντας υπόψη ιδίως το δημόσιο συμφέρον, 
την προστασία της υγείας και της ασφάλειας των κα¬ 
ταναλωτών, τις πιθανές επιπτώσεις στο καταναλωτικό 
κοινό, τις επιπτώσεις σε ευαίσθητες ομάδες του πλη¬ 
θυσμού, την προστασία του καταναλωτή, καθώς και το 
αποτέλεσμα που προσδοκάται από την παρέμβασή της 
σε συγκεκριμένη υπόθεση. Εφόσον αξιολογηθεί από τον 
Προϊστάμενο Διεύθυνσης Προστασίας η αναγκαιότητα 
διερεύνησης των ως άνω καταγγελιών, ο ίδιος αναθέ¬ 
τει προς εξέταση τις υποθέσεις στο αρμόδιο Τμήμα. Ο 
Προϊστάμενος Διεύθυνσης δύναται να θέσει κάποιες 
υποθέσεις σε προσωρινό αρχείο μέχρι να προκύψουν 
πρόσθετα στοιχεία που θεμελειώνουν την αναγκαιότη¬ 
τα διερεύνησης, όπως αυτή περιγράφεται ανωτέρω. Ο 
Υπουργός Ανάπτυξης και Ανταγωνιστικότητας κατά το 
στάδιο της διερεύνησης δύναται να ζητήσει την απλή 
γνώμη του Συνηγόρου του Καταναλωτή, ο οποίος παρέ¬ 
χει την αιτιολογημένη γνώμη του επί της καταγγελίας 
εντός διμήνου από την υποβολή σχετικού ερωτήματος 
της Γ ενικής Γ ραμματείας Καταναλωτή. Η Γ ενική Γ ραμ¬ 
ματεία Καταναλωτή κατά το στάδιο της διερεύνησης 
δύναται να ζητήσει την απλή γνώμη του Συνηγόρου του 
Καταναλωτή, ο οποίος υποχρεούται να παράσχει την 
αιτιολογημένη άποψή του επί της καταγγελίας εντός 
διμήνου από την υποβολή σχετικού ερωτήματος του 
Υπουργού. 

Εφόσον η Γ ενική Γ ραμματεία Καταναλωτή κρίνει την 
μη αναγκαιότητα διερεύνησης κάποιων καταγγελιών 
βάσει των ανωτέρω ενημερώνεται σχετικά ο ενδιαφε¬ 
ρόμενος καταγγέλλων, διαφορετικά διεκπεραιώνει την 
υπόθεση σε εύλογο χρονικό διάστημα, ανάλογα με το 
είδος της.» 

ΚΕΦΑΛΑΙΟ Ε' 

ΛΟΙΠΕΣ ΡΥΘΜΙΣΕΙΣ ΑΡΜΟΔΙΟΤΗΤΑΣ ΥΠΟΥΡΓΕΙΟΥ 
ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Άρθρο 43 

Το άρθρο 8 του π.δ. 524/1978 (Α' 112) αντικαθίσταται 
ως εξής: 

«Άρθρο 8 

Έλεγχοι οργάνων μέτρησης 

1. Α) Όλα τα όργανα μέτρησης που υπόκεινται σε 
νόμιμο έλεγχο υφίστανται υποχρεωτικά επαλήθευση 
πριν την πρώτη χρήση τους από κοινοποιημένο οργα¬ 
νισμό ή από τον κατασκευαστή, εφόσον αυτός διαθέτει 

εγκεκριμένο σύστημα ποιότητας, υπό τους όρους που 
προβλέπονται στις υπουργικές αποφάσεις Φ2-376/93 
(Β' 284) και Φ2-1393/07 (Β' 521) όπως ισχύουν, για τον 
έλεγχο της τεκμηρίωσης, της σήμανσης και εν γένει 
της κατά νόμο λειτουργίας τους. 

Β) Για την ως ανωτέρω επαλήθευση, εφόσον διενερ- 
γείται από κοινοποιημένο οργανισμό, εισπράττονται 
τέλη, το ύψος των οποίων ρυθμίζεται με κοινή από¬ 
φαση του Υπουργού Οικονομικών και του Υπουργού 
Ανάπτυξης και Ανταγωνιστικότητας. Τα τέλη βαρύνουν 
τους κατασκευαστές ή τους εξουσιοδοτημένους αντι¬ 
προσώπους ή τους εισαγωγείς ή τους διανομείς και 
κατατίθενται από τους ενδιαφερομένους στον Κρατικό 
Προϋπολογισμό στον κωδικό εσόδου ΚΑΕ 3422 «Εσοδα 
καταργηθέντος ειδικού λογαριασμού Υπουργείου Ανά¬ 
πτυξης και Ανταγωνιστικότητας «Λογαριασμός Μέτρων 
και Σταθμών»» σύμφωνα με τις διατάξεις του Κ.Ε.Δ.Ε.. 

Γ) Κάθε άλλη σχετική λεπτομέρεια που αφορά την 
ως ανωτέρω επαλήθευση ρυθμίζεται με απόφαση του 
Υπουργού Ανάπτυξης και Ανταγωνιστικότητας. 

2. Α) Όλα τα όργανα μέτρησης που υπόκεινται σε νόμι¬ 
μο έλεγχο υφίστανται υποχρεωτικά μία φορά κατ’ έτος 
περιοδικό έλεγχο που διενεργείται από τις Περιφερεια¬ 
κές Υπηρεσίες Εμπορίου της χώρας για τον επανέλεγχο 
της τεκμηρίωσης, της σήμανσης και εν γένει της κατά 
νόμο λειτουργίας τους. Ο περιοδικός έλεγχος συντονί¬ 
ζεται και εποπτεύεται από τη Διεύθυνση Μετρολογίας 
της Γενικής Γραμματείας Εμπορίου του Υπουργείου 
Ανάπτυξης και Ανταγωνιστικότητας. 

Β) Για τον περιοδικό έλεγχο εισπράττονται τέλη, το 
ύψος των οποίων ρυθμίζεται με κοινή απόφαση των 
Υπουργών Οικονομικών και Ανάπτυξης και Ανταγωνιστι¬ 
κότητας. Τα τέλη περιοδικού ελέγχου βαρύνουν τους 
χρήστες των οργάνων μέτρησης και τα έσοδα από τα 
τέλη κατατίθενται από τις Περιφερειακές Υπηρεσίες 
Εμπορίου κάθε μήνα στον Κρατικό Προϋπολογισμό στον 
κωδικό εσόδου ΚΑΕ 3422 «Εσοδα καταργηθέντος ειδικού 
λογαριασμού Υπουργείου Ανάπτυξης και Ανταγωνιστι¬ 
κότητας «Λογαριασμός Μέτρων και Σταθμών»» σύμφωνα 
με τις διατάξεις του Κ.Ε.Δ.Ε.. 

Γ) Από τα έσοδα των τελών του περιοδικού ελέγχου 
του προηγούμενου έτους: 

α) ποσοστό 50% αποτελεί έσοδο του Κρατικού Προ¬ 
ϋπολογισμού και 

β) ποσοστό 50% εγγράφεται στον τακτικό προϋπολο¬ 
γισμό της Γ ενικής Γ ραμματείας Εμπορίου του Υπουρ¬ 
γείου Ανάπτυξης και Ανταγωνιστικότητας στον κωδικό 
ΚΑΕ 5291 «Δαπάνες καταργηθέντων με το ν. 3697/2008 
ειδικών λογαριασμών», από το οποίο: 

ί. ποσοστό 50% διατίθεται στη Διεύθυνση Μετρολογί¬ 
ας, της Γ ενικής Γ ραμματείας Εμπορίου, του Υπουργείου 
Ανάπτυξης και Ανταγωνιστικότητας για: 

α. την αγορά και συντήρηση οργάνων μέτρησης, λοι¬ 
πού εξοπλισμού και ειδικών οχημάτων που χρησιμοποι¬ 
ούνται για μετρολογικούς ελέγχους, 
β. για την πληρωμή των συνδρομών της χώρας σε 
διεθνείς, ευρωπαϊκούς και εθνικούς μετρολογικούς ορ¬ 
γανισμούς, 

γ. για την κάλυψη των δαπανών επιμόρφωσης του 
προσωπικού της διεύθυνσης, 
δ. για την αγορά εγχειριδίων (έντυπων και ηλεκτρονι¬ 
κών), συνδρομών σε ηλεκτρονικές υπηρεσίες, με σκοπό 
την εύρυθμη λειτουργία της Διεύθυνσης, 


ε. για την κάλυψη των δαπανών μετακίνησης και συμ¬ 
μετοχής του προσωπικού της Διεύθυνσης σε σεμινάρια, 
συνεδριάσεις και συνέδρια που αφορούν τη μετρολογία, 
στ. για την κάλυψη των δαπανών μετακίνησης, ημερή¬ 
σιας αποζημίωσης και υπερωριακής απασχόλησης του 
προσωπικού της Διεύθυνσης για τη διενέργεια μετρο- 
λογικών ελέγχων και 

ϋ. ποσοστό 50% διατίθεται στις Περιφερειακές Υπη¬ 
ρεσίες Εμπορίου της χώρας για: 

α. την αγορά και συντήρηση οργάνων μέτρησης, λοι¬ 
πού εξοπλισμού και ειδικών οχημάτων που χρησιμοποι¬ 
ούνται για μετρολογικούς ελέγχους, 
β. για την κάλυψη των δαπανών επιμόρφωσης του 
προσωπικού των Περιφερειακών Υπηρεσιών σε θέματα 
που αφορούν τη μετρολογία, 
γ. για την αγορά εγχειριδίων (έντυπων και ηλεκτρονι¬ 
κών), συνδρομών σε ηλεκτρονικές υπηρεσίες, που αφο¬ 
ρούν τη μετρολογία, 

δ. για την κάλυψη των δαπανών μετακίνησης και συμ¬ 
μετοχής του προσωπικού της υπηρεσίας σε σεμινάρια, 
συνεδριάσεις και συνέδρια που αφορούν τη μετρολογία, 
ε. για την κάλυψη των δαπανών μετακίνησης, ημερή¬ 
σιας αποζημίωσης και υπερωριακής απασχόλησης του 
προσωπικού της υπηρεσίας για τη διενέργεια μετρο- 
λογικών ελέγχων. 

Δ) Με απόφαση του Υπουργού Ανάπτυξης και Αντα¬ 
γωνιστικότητας, η οποία εκδίδεται εντός του πρώτου 
τριμήνου εκάστου έτους, κατανέμονται και διατίθενται 
στις Υπηρεσίες Εμπορίου των Περιφερειακών Ενοτήτων 
της χώρας τα σχετικά ποσά που αφορούν το προη¬ 
γούμενο έτος, σύμφωνα με την περίπτωση βϋ) της ως 
άνω παραγράφου Γ'. Για την κατανομή των ως άνω 
ποσών προηγείται λογιστικός έλεγχος και διασταύρωση 
των σχετικών παραστατικών και κάθε άλλου αναγκαίου 
στοιχείου από τις οικονομικές υπηρεσίες του Υπουρ¬ 
γείου Ανάπτυξης και Ανταγωνιστικότητας. 

Ε) Κάθε άλλη σχετική λεπτομέρεια που αφορά τον 
περιοδικό έλεγχο ρυθμίζεται με απόφαση του Υπουργού 
Ανάπτυξης και Ανταγωνιστικότητας. 

3. Όλα τα όργανα μέτρησης που υπόκεινται σε νό¬ 
μιμο έλεγχο, πέραν της επαλήθευσης πριν την πρώτη 
χρήση και του περιοδικού ελέγχου, υπόκεινεται και σε 
έκτακτους ελέγχους από τη Διεύθυνση Μετρολογίας 
της Γενικής Γραμματείας Εμπορίου του Υπουργείου 
Ανάπτυξης και Ανταγωνιστικότητας, καθώς και από 
τις Περιφερειακές Υπηρεσίες Εμπορίου της χώρας, σε 
χρόνο που κρίνεται αναγκαίος από τις υπηρεσίες, είτε 
αυτεπαγγέλτως είτε κατόπιν καταγγελίας. Κατά τους 
έκτακτους ελέγχους εξετάζεται η τεκμηρίωση, η σήμαν¬ 
ση και εν γένει η κατά νόμο λειτουργία των οργάνων 
μέτρησης και δεν εισπράττονται τέλη.» 

Άρθρο 44 

Τροποποίηση διατάξεων του ν. 3614/2007 (Α' 267) 

1. Τα δύο πρώτα εδάφια της παρ. 3 του άρθρου 25Α 
του ν. 3614/2007 (Α' 267), όπως αυτό προστέθηκε με 
το άρθρο 64 του ν. 4155/2013 (Α' 120) τροποποιούνται 
ως εξής: 

«3. Η επιλογή της διαδικασίας Διαιτησίας του παρό¬ 
ντος άρθρου γίνεται με έγγραφη δήλωση - πρόταση, 
κοινοποιούμενη πάντα με Δικαστικό Επιμελητή, στον 
αντισυμβαλλόμενο και στον εποπτεύοντα τον Κύριο 
του'Εργου Υπουργό, επί της οποίας αποφαίνεται εντός 

αποκλειστικής προθεσμίας 60 ημερών ο ως άνω Υπουρ¬ 
γός μετά από εισήγηση της Διοίκησης του Κυρίου του 
Έργου. Όλες οι ως άνω διαφορές, για την επίλυση των 
οποίων τα συμβαλλόμενα Μέρη επέλεξαν κατά τα ανω¬ 
τέρω την προσφυγή στη διαδικασία της Διαιτησίας του 
παρόντος άρθρου θα επιλύονται σύμφωνα με τις κα¬ 
τωτέρω διατάξεις.» 

2. Η παρ. 5 του άρθρου 25Α του ν. 3614/2007 (Α' 267), 
όπως αυτό προστέθηκε με το άρθρο 64 του ν. 4155/2013 
(Α' 120) τροποποιείται ως εξής: 

«5. Κάθε μέρος που θεωρεί ότι υπάρχει διαφορά προς 
επίλυση μπορεί να προσφύγει στην διαδικασία Διαιτη¬ 
σίας εντός προθεσμίας 60 ημερών από την ημερομηνία 
της επίδοσης προς αυτό της απόφασης του αντισυμ¬ 
βαλλόμενου Μέρους επί της ένστασης ή της άπρακτου 
παρόδου της δίμηνης προθεσμίας σύμφωνα με τις δι¬ 
ατάξεις της παραγράφου 4 του παρόντος άρθρου, με 
την κατάθεση αίτησης περί υποβολής της διαφοράς 
σε Διαιτησία του που κοινοποιείται στο άλλο Μέρος. Η 
αίτηση αυτή περιέχει σαφή περιγραφή της διαφοράς και 
ορισμό Διαιτητή για λογαριασμό του προσφεύγοντος. 
Αντίγραφο της αίτησης κοινοποιείται υποχρεωτικά 
προς τον Πρόεδρο του Συμβουλίου της Επικράτειας, 
ο οποίος θα διεξάγει και τη σχετική κλήρωση της πα¬ 
ραγράφου 7.» 

3. Η περίπτωση α' της παρ. 13 του άρθρου 25Α του ν. 
3614/2007 (Α' 267), όπως αυτό προστέθηκε με το άρθρο 
64 του ν. 4155/2013 (Α' 120) τροποποιείται ως εξής: 

«13.α) Οι διατάξεις της παραγράφου 1 δύνανται να 
εφαρμόζονται και για τις διαφορές, που έχουν ήδη ανα- 
κύψει μεταξύ των Συμβαλλομένων των ως άνω Συμβάσε¬ 
ων Δημοσίων'Εργων, από την εφαρμογή ή ερμηνεία της 
σχετικής σύμβασης δημόσιου έργου ή με αφορμή αυτή, 
μέχρι τη θέση σε ισχύ του παρόντος άρθρου, εφόσον 
για τις διαφορές αυτές δεν έχει ήδη λάβει χώρα η επ’ 
ακροατηρίω συζήτηση της τυχόν ασκηθείσης προσφυ¬ 
γής του Αναδόχου ενώπιον Δικαστηρίου, σύμφωνα με 
τις διατάξεις του άρθρου 77 του ν. 3669/2008 ή του 
άρθρου 13 του ν. 1418/1984 εφόσον έχει τηρηθεί η νόμι¬ 
μη προδικασία του άρθρου 76 του ν. 3669/2008 ή του 
άρθρου 12 του ν. 1418/1984 και εφόσον η προαναφερθεί- 
σα προσφυγή ενώπιον του αρμόδιου δικαστηρίου έχει 
ασκηθεί εμπρόθεσμα σύμφωνα με το άρθρο 77 του ν. 
3669/2008 ή του άρθρου 13 του ν. 1418/1984.» 

4. Η περίπτωση γ' της παρ. 13 του άρθρου 25Α του ν. 
3614/2007 (Α' 267), όπως αυτό προστέθηκε με το άρθρο 
64 του ν. 4155/2013 (Α' 120) τροποποιείται ως εξής: 

«γ) Για όσες από τις ως άνω συμβάσεις δημοσίου έρ¬ 
γου έχουν ήδη ανακύψει διαφορές μεταξύ των συμβαλ¬ 
λομένων Μερών μέχρι τη θέση σε ισχύ της παρούσας, 
για τις εν λόγω ανακύψασες διαφορές, η επιλογή των 
Μερών για την προσφυγή στη διαδικασία διαιτησίας θα 
εκδηλούται αποκλειστικώς μέχρι τη 10η Σεπτεμβρίου 
2013. Στην περίπτωση αυτή, στην ως άνω συμφωνία 
των συμβαλλόμενων Μερών για την επιλογή της προ- 
βλεπόμενης με τις διατάξεις της παρούσας διαδικασίας 
επίλυσης διαφορών, υπό την επιφύλαξη της διατάξεως 
της περίπτωσης α' της παραγράφου αυτής, θα περιλαμ¬ 
βάνεται και σχετική δήλωση του Αναδόχου του δημόσι¬ 
ου έργου, με την οποία θα παραιτείται από, κάθε ήδη 
ασκηθείσα εκ μέρους του, ένσταση, αίτηση θεραπείας 
ή προσφυγή, καθώς και ότι θα προβεί εντός ευλόγου 


χρόνου σε κάθε απαιτούμενη προς τούτο ενέργεια ενώ¬ 
πιον του αρμόδιου Δικαστηρίου ή της αρμόδιας Αρχής. 

Άρθρο 45 

Στο άρθρο 1 του ν. 2081/1992 (Α' 154), όπως ισχύει, 
προστίθεται παράγραφος 3α, ως ακολούθως: 

«3α. Ως μέλη του Επιμελητηρίου δύνανται να εγγρα- 
φούν μη εγκατεστημένα στη χώρα μας πρόσωπα, στα 
οποία έχει χορηγηθεί άδεια αναστολής καταβολής του 
Φ.Π.Α. κατά την εισαγωγή αγαθών και εφαρμογή του 
συστήματος αντιστροφής της υποχρέωσης για τις πα¬ 
ραδόσεις αγαθών στο εσωτερικό της χώρας, σύμφωνα 
με την παράγραφο 4α του άρθρου 29 του ν. 2960/2001 
(Α' 265), όπως τροποποιήθηκε με το άρθρο 7 του ν. 
4132/2013 (Α' 59), Αρμόδιο Επιμελητήριο για την εγγραφή 
των ανωτέρω προσώπων ορίζεται το Επιμελητήριο του 
τόπου της προσωρινής εισαγωγής και αποθήκευσης των 
εν λόγω αγαθών.» 

Άρθρο 46 

Ια. Στην περίπτωση στ' της παρ. 2 του άρθρου 1 του 
ν. 2515/1997, όπως αντικαταστάθηκε με την περίπτωση 
6 της υποπαραγράφου Η.2 της παρ. Η' του άρθρου 
πρώτου του ν. 4152/2013 (Α' 107), προστίθεται υποπερί¬ 
πτωση νϋ) ως εξής: 

«νϋ) Οι λογιστές φοροτεχνικοί, που κατέχουν κατά τη 
δημοσίευση του ν. 4152/2013 επαγγελματική ταυτότητα 
Γ' τάξης του δευτέρου εδαφίου της παραγράφου 1 του 
άρθρου 16 του π.δ. 340/1998, αποκτούν επαγγελματική 
ταυτότητα Β' τάξης. Επιπροσθέτως των δικαιωμάτων 
που προβλέπονται για τους κατόχους επαγγελματικής 
ταυτότητας ΕΓ' τάξης κατά τις διατάξεις του άρθρου 
3 του π.δ. 340/1998, όπως αντικαταστάθηκε με την πε¬ 
ρίπτωση 7 της υποπαραγράφου Η.2 της παρ. Η' του 
άρθρου πρώτου του ν.4152/2013, οι λογιστές φοροτεχνι¬ 
κοί, που κατέχουν κατά τη δημοσίευση του ν. 4152/2013 
επαγγελματική ταυτότητα Γ' τάξης του δευτέρου εδα¬ 
φίου της παρ. 1 του άρθρου 16 του π.δ. 340/1998, δια¬ 
τηρούν έως τις 31.12.2018 το δικαίωμα τήρησης διπλο¬ 
γραφικών βιβλίων μέχρι του ορίου των ακαθαρίστων 
εσόδων που προβλέπονται για τα απλογραφικά βιβλία 
του Κώδικα Φορολογικής Απεικόνισης Συναλλαγών. Η 
ανωτέρω προθεσμία δύναται να παραταθεί με απόφα¬ 
ση του Υπουργού Ανάπτυξης και Ανταγωνιστικότητας.» 

β. Οι διατάξεις της παρούσας παραγράφου ισχύουν 
από την ημερομηνία έναρξης ισχύος των διατάξεων της 
υποπαραγράφου Η.2. της παρ. Η' του άρθρου πρώτου 
του ν. 4152/2013. 

2. Η παράγραφος 2 του άρθρου 246 του ν. 4072/2012 
(Α' 86) τροποποιείται ως ακολούθως: 

«2. Με απόφαση του Υπουργού Ανάπτυξης και Αντα¬ 
γωνιστικότητας ύστερα από εισήγηση της Κεντρικής 
Διοίκησης του Ο.Ε.Ε., εκδίδεται ο Κώδικας Δεοντολογίας 
Λογιστών Φοροτεχνικών, ο οποίος περιλαμβάνει τους 
κανόνες επαγγελματικής δεοντολογίας των λογιστών 
φοροτεχνικών και τις διοικητικές κυρώσεις κατά των 
παραβατών των κανόνων αυτών. Σε περίπτωση άπρα¬ 
κτης παρέλευσης της προθεσμίας που τίθεται από τον 
Υπουργό Ανάπτυξης και Ανταγωνιστικότητας για την 
υποβολή της εισήγησης του προηγούμενου εδαφίου, 
είναι δυνατή η έκδοση της απόφασης χωρίς την εισή¬ 
γηση αυτή.» 

Άρθρο 47 

1. Η παρ. 22 του άρθρου 20 του ν. 4146/2013 (Α' 90) 
καταργείται. 

2. α. Οι παράγραφοι 1 και 2 του άρθρου 7 του ν. 
3908/2011 (Α' 8) αντικαθίστανται ως ακολούθως: 

«1. Με απόφαση των Υπουργών Οικονομικών και Ανά¬ 
πτυξης και Ανταγωνιστικότητας καθορίζεται το συνολι¬ 
κό ποσό της επιχορήγησης και της επιδότησης χρημα¬ 
τοδοτικής μίσθωσης για κάθε κατηγορία επενδυτικών 
σχεδίων του άρθρου 6 του παρόντος που παρέχονται 
για τις δύο εξαμηνιαίες περιόδους κάθε έτους. 

2. Με απόφαση του Υπουργού Ανάπτυξης και Ανταγω¬ 
νιστικότητας καθορίζονται τα είδη των επιχειρηματικών 
δραστηριοτήτων που εντάσσονται σε κάθε κατηγορία 
επενδυτικών σχεδίων του άρθρου 6 του παρόντος, κα¬ 
θώς και η κατανομή των ενισχύσεων στις περιφέρειες 
και κάθε άλλη αναγκαία λεπτομέρεια. Οι πόροι που 
διατίθενται για τις επιχειρηματικές δραστηριότητες 
της κατηγορίας Περιφερειακής Συνοχής κατανέμονται 


ετησίως στις Περιφέρειες με τρόπο που να ενισχύουν 
περισσότερο τις περιοχές με τα μεγαλύτερα διαρθρω¬ 
τικά και αναπτυξιακά προβλήματα.» 

β. Οι διατάξεις της παρούσας παραγράφου ισχύουν από 
την ημερομηνία έναρξης ισχύος του ν. 4146/2013 (Α' 90). 

Άρθρο 48 

Τελικές και μεταβατικές διατάξεις 

Ι.'Εως την έκδοση των υπουργικών αποφάσεων των 
παραγράφων 1 του άρθρου 4,2 και 3 του άρθρου 22 και 
3 του άρθρου 24 του παρόντος νόμου, εξακολουθούν 
να ισχύουν η ΑΔ 7/2009 (Β' 1388) με τις αντίστοιχες 
κυρώσεις που προβλέπονται στο ν.δ. 136/1946 (Α'159). 

2. Από την έναρξη ισχύος του παρόντος νόμου κα- 
ταργούνταί: α) το ν.δ. 136/1946 (Α'159), β) ο ν. 3668/2008 
(Α'115), γ) το άρθρο 15 του ν. 802/1978 (Α'121). 

3. Τα άρθρα 28 έως 30 του παρόντος καταλαμβάνουν 
τις συμβάσεις που συνάπτονται και τις υφιστάμενες 
συμβάσεις που παρατείνονται ή ανανεώνονται μετά τη 
θέση σε ισχύ του παρόντος. 


Άρθρο 49 
Έναρξη ισχύος 

Ο παρών νόμος τίθεται σε ισχύ με τη δημοσίευσή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Λευκάδα, 6 Αυγούστου 2013 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 

ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ 
ΤΡΟΦΙΜΩΝ 

ΑΘΑΝΑΣΙΟΣ ΤΣΑΥΤΑΡΗΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΜΑΝΙΑΤΗΣ 


ΕΣΩΤΕΡΙΚΩΝ 

ΙΩΑΝΝΗΣ ΜΙΧΕΛΑΚΗΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΥΡΙΑΚΟΣ ΜΗΤΣΟΤΑΚΗΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ 
ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 

ΔΗΜΟΣΙΑΣ ΤΑΞΗΣ ΚΑΙ 
ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 


ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 7 Αυγούστου 2013 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 


ΧΑΡΑΛΑΜΠΟΣ ΑΘΑΝΑΣΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).'Το πρωτότυπο διπλότυπο (έγγραφο αριθμ. πρωτ. 9067/28.2.20 05 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τ ύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πταϊΙ: ννεόπΐ3δί6Γ.6ί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 1 001 730808 130020* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































